Munich.The Edge of War (2021) OCR 24 fps runtime 02:11:14
(NETFLIX ขอเสนอ)
(มหาวิทยาลัยออกซ์ฟอร์ด ปี 1932)
ไง เอียน
ไหวไหมนั่น
มาพนันกันหน่อยดีกว่า
ขอแชมเปญเพิ่มอีกได้ไหมคะ
- เราหยุดเสิร์ฟแล้วครับ - โธ่ เถอะน่า นะคะ
ต้องขอโทษด้วยนะครับ
ขอร้องละ นะคะ
ขอโทษจริงๆ ครับ
ขอบคุณนะคะ
สิ่งที่คนอังกฤษอย่างนายไม่มีวันเข้าใจก็คือ
มันเป็นเรื่องของตัวตน
ไม่สิ มากกว่าเรื่องตัวตนซะอีก
ฉันกำลังพูดถึง..
ฮิวจ์ ตื่นสิ
ฉันกำลังพูดถึงประเทศที่..
ฉันอยากนอน
ฟังฉันอยู่หรือเปล่า
ฟังอยู่ ฟังทุกคำพูดเลย
ฟังที่ไหนกัน
- ทำอะไรน่ะ - งั้นฉันจะทำแบบนี้
ฉันอยากสัมผัสอะไรที่เป็นของจริง
ของจริงมาแล้วจ้า
เยี่ยม
เอามานี่ เขาใกล้ตายแล้ว ต้องการด่วนเลย
จงดูเอาเถิด น้ำใสแจ๋วแห่งไอซิซ
- เงียบเหอะน่า พอล - ผมรักคุณกับชาร์เทย์ของคุณด้วย
เงียบหน่อยสิโว้ย
พอล กลับมานี่
ความฝันกำลังจะจบลงและเราต้องเฉลิมฉลอง
- เราต้องฉลอง เร็วเข้า - ขอบคุณพระเจ้า บอกให้เขาออกมาที
ถ้าเขาอยากว่ายน้ำตอนเที่ยงคืน มันก็เรื่องของเขา
ฉันไม่ได้อยากว่ายน้ำ
ฉันแค่อยากกระโดดลงน้ำ เพราะหมดหวังกับยุคสมัยที่บ้าคลั่งของพวกเรา
เยี่ยมมาก เอาเลยสิ
ไม่รู้สิ
เลิกดื่มได้แล้ว
ขอร้องละ
ขอทีเถอะ
ไม่เอาน่า นี่เราอยู่กัน 3 คนนะ
จงใจทำต่อหน้าฉันใช่ไหมล่ะ
ดูหมอนี่สิ
อังกฤษจ๋าเลย อังกฤษสุดๆ
- อย่าแหย่เขาสิ - พูดแบบนี้ตลอด
- เป็นคนอังกฤษมันผิดตรงไหน - นี่คือสิ่งที่ฉันได้เรียนรู้จากออกซ์ฟอร์ด
เตรียมจะเทศน์อีกแล้ว
คุณลักษณะที่เด่นชัดของคนอังกฤษคือระยะห่าง
ใช่แล้ว ไม่ใช่แค่ห่างจากกัน แต่ห่างไกลจากความรู้สึกด้วย
ถ้าไม่มีความรู้สึก เราก็ไม่เหลืออะไร
ยุคใหม่กำลังเริ่มต้นขึ้น
ในเยอรมนีใหม่ ตั้งตารอกันได้เลย
เยอรมนีใหม่เหรอ
- ใช่ - มีแต่พวกอันธพาลกับพวกเหยียดชาติพันธุ์
เยอรมนีเป็นประเทศที่น่าภูมิใจที่สุดในโลก
เดี๋ยวพอนายมาหาเราที่มิวนิก นายก็จะเห็น
- โอเค - ฉันจะปกป้องนายเอง
ขอบุหรี่หน่อยซิ
ไม่ให้ นี่มวนสุดท้ายแล้ว
- งั้นก็ต้องแบ่งกันสิ - งั้นฉันเอาเอง
- เก่งนะเนี่ย - เธอทำได้
- คาบไว้นะ - อืม
- โอเคๆ - ร้อนไหมเนี่ย
นี่แหละ ยุคสมัยที่บ้าคลั่งของพวกเรา
ยุคสมัยที่บ้าคลั่งของพวกเรา
สวยจัง
ใช่
(ลอนดอน 6 ปีต่อมา)
(หน้ากากกรองก๊าซของคุณอยู่ไหน)
ออกแรงดึงกันหน่อย
ถ้าทำไม่เป็น ฉันจะให้แม่นายมาแสดงให้ดู
- โทษทีครับ - ไม่เป็นไร
เออ หุบปากแล้วเร่งมือเข้า
ทีนี้ก็ออกแรงดึงไปทางซ้าย
ดึงเบาๆ นะ อย่ากระชากแรงเกิน
- ต้องประคองให้นิ่งๆ - ใช่
นั่นแหละ ดีแล้ว ประคองไว้
ดีขึ้นเยอะเลย ค่อยเข้าท่าหน่อย
ไม่ แหกตาดูเข้าสิ ติดกำแพงหินแล้วนั่น
ระวัง เบามือหน่อย
เร็วเข้า ดึงไปทางซ้ายสิ
พยายามอยู่นี่ไง
ฝั่งนี้
ระวัง
นั่นน่ะเหรอ
เร็วเข้า ทุกคน
พวกเขาจะหยุดเครื่องบินทุกลำ
ผมรู้ ผมบอกจะมาตรงเวลา
ไม่ต้องขอโทษหรอกค่ะ
ฉันก็มาสายเหมือนกัน
ขอบคุณครับ
- นี่อะไร - หน้ากากกรองก๊าซของอาเธอร์
ฉันเพิ่งไปเอามา
ฉันไม่รู้ด้วยซ้ำว่ามีขนาดของเด็กด้วย
มันเป็นเรื่องใหม่สำหรับเราทุกคนนี่นะ
เขาว่าเวลาเกิดสงคราม ต้องสวมหน้ากากให้ลูกก่อน
ทดสอบความเสียสละของคนเป็นแม่ดีเนอะ
ดื่มกันไหม ฉันคอแห้งจะแย่แล้ว
- ชาบลีส์ครึ่งขวด - ได้เลยครับ
ครึ่งขวดเหรอ
ผมต้องทำงาน
- ตอนนี้มีเรื่องอะไรบ้างล่ะ - ผมพูดเรื่องนี้ไม่ได้
ไม่มีใครฟังหรอกน่า
ฮิตเลอร์อยากได้ซูเดเทินลันท์
เขาคิดว่าพวกเช็กจะยอม แต่เขาประเมินพวกนั้นต่ำไป
- ใช่ ฉัน.. - พวกนั้นคงสู้ยิบตาแน่ๆ
ถ้าพรุ่งนี้ยังตกลงกันไม่ได้ เยอรมนีจะระดมพล
แล้วฝรั่งเศสกับอังกฤษ ก็จะต้องคุ้มกันเชโกสโลวาเกีย
และพอเป็นแบบนั้น..
ขอบคุณครับ
จำที่เรามากินมื้อเที่ยงหลังงานแต่งได้ไหม
จำได้สิ ฮิวจ์ ฉันอาหารเป็นพิษเพราะปลาบ้านั่น
จริงด้วย โทษที ให้ตายสิ
- ขอโทษ ผมลืมไป - ไม่เป็นไร
แต่ผมก็ยังคิดว่า นี่เป็นหนึ่งในร้าน ที่ดีที่สุดในลอนดอน
ค่ะ
ผมอยากขึ้นไปข้างบนกับคุณ
ไปเปิดห้อง แล้วอยู่บนเตียงด้วยกันทั้งบ่ายเลย
แล้วทำไมจะทำไม่ได้ล่ะ
อาเธอร์อยู่กับพี่เลี้ยง แถมที่นี่คนก็ดูไม่เยอะ
ทำไมคุณไม่ไปถามดูล่ะว่าพอจะมีห้องไหม
คุณก็รู้ว่าผมทำไม่ได้
- เหรอ - ผมต้องกลับไปตอนบ่าย 2 ครึ่ง
- ทำไมคุณถึง.. - คุณพูดก่อนนะ ฮิวจ์
ผมกำลังพยายามอยู่ไง ตามที่คุณเรียกร้อง
ฉันรู้
คุณเลแกต มีสายจากดาวนิงสตรีทครับ
ให้ตายสิ
ผมต้องรับสายนี้
ค่ะ
เผื่อคุณต้องการความเป็นส่วนตัว
ขอบคุณครับ
เลแกตพูดครับ
ผมเกรงว่าคุณต้องรีบกลับมา
เคลฟเวอร์ลี่ถามหาคุณอยู่ ดูเหมือนการเจรจาในเบอร์ลินจะจบลงแล้ว
เซอร์ฮอเรซ วิลสันกำลังนั่งเครื่องกลับมา
จะรีบไปเดี๋ยวนี้ครับ
ด่วนที่สุดเลยนะ ไม่งั้นเขาฆ่าเราทั้งคู่แน่
บ้าเอ๊ย
ไปบ้านเลขที่ 83 ถนนนอร์ทลอนดอนค่ะ
ไปกินมื้อกลางวันที่อิมพีเรียลแกรนด์ ทั้งๆ ที่วิกฤตระหว่างประเทศคุกรุ่น
อาจเป็นเรื่องปกติในกระทรวงต่างประเทศ..
ผมขอโทษครับ มันจะไม่เกิดขึ้นอีก
ไม่มีคำอธิบายเหรอ
วันครบรอบแต่งงานครับ
ยินดีด้วยนะ
มีบางเวลาที่ครอบครัวต้องมาทีหลัง
อย่างเช่นตอนนี้
- ไซเออร์สบอกหรือยัง - ผมทราบสถานการณ์แล้วครับ
กำลังจะเกิดความโกลาหลครั้งใหญ่ ฮิตเลอร์ตั้งใจจะระดมพลในวันพรุ่งนี้
ตอน 6 โมงเย็น ท่านนายกฯ จะพูดกระจายเสียงทางวิทยุทั่วประเทศ
และผมอยากให้คุณช่วยจัดการเรื่องบีบีซี
คือว่า.. ขอประทานโทษนะครับ มีใครคุยกับทางเช็กบ้างหรือยังครับ
- ว่าไงนะ - ผมแค่คิดว่าถ้าเราให้เช็กมา..
ผมมั่นใจว่าท่านนายกรัฐมนตรี คงไม่ต้องการคำแนะนำจากคุณ เลแกต
ครับ
(ร่วมกันหยุดฮิตเลอร์)
(อยู่ข้างชาวเช็ก หยุดฮิตเลอร์และหยุดสงคราม)
ผมต้องกราบเรียนว่าช่วงเวลาที่เลวร้ายที่สุด ได้มาเยือนแล้วครับ ท่านนายกฯ
ท่านนายกฯ เซอร์ฮอเรซมาถึงแล้วครับ
เอาละ พวกคุณคงยุ่งไม่น้อย สุภาพบุรุษ
- อย่าให้ผมรบกวนเวลาไปมากกว่านี้เลย - ครับ ท่านนายกฯ
ให้ผมพาเข้ามาไหมครับ
ไปพามาสิ
ฮอเรซ
ขอบคุณ ออสมุนด์
ท่านนายกฯ ครับ
เดาว่าคุณคงดีใจที่ได้กลับมา
แล้วเป็นอย่างไรบ้าง การเจรจา
เริ่มต้นขึ้นอย่างเลวร้าย หลังจากนั้นก็ดิ่งลงเหวเลยครับ
เขาจะไม่รอแม้แต่วันเดียว ที่จะทำการบุกรุกชายแดน
ผมเตือนเขาแล้วเมื่อเช้านี้ว่า ถ้าฝรั่งเศสทำตามพันธะสัญญา
เราจำเป็นจะต้องร่วมด้วย
แล้วเขาตอบว่ายังไง
เขายิ้มให้ผมครับ
ยิ่งดูกระดากเข้าไปใหญ่เมื่อเขาตะโกนไปด้วย
แต่ใจความชัดเจนเพียงพอ
เขาจะระดมพลพรุ่งนี้
ชุดสวยดีนะ
เหมาะจะเดินพาเหรด
(เบอร์ลิน)
(คาเฟ่เอสพลานาเดอ)
คุณลูกค้า รับอะไรดีครับ
- กาแฟดำ - ได้เลยครับ
สวัสดี
เป็นยังไงบ้าง
- รับอะไรไหมครับ - ไม่ครับ ขอบคุณ
วันนี้เขาได้แต่ตะโกนใส่พวกนั้น
การเจรจากับพวกอังกฤษจบลงแล้ว เขาเบื่อพวกนั้นเต็มทน
สุดท้ายแล้ว เฮนเดอร์สันก็ได้แต่เงียบ
วิลสันลุกขึ้นเดินออกไป ตรงไปสนามบิน ขึ้นเครื่องกลับลอนดอน
และเพื่อจะแสดงให้เห็นว่าเอาจริง
ไอ้บ้านั่นส่งรถถังเคลื่อนขบวนไปตามถนนวิลเฮล์ม
- ตรงไปสถานทูตอังกฤษ - แล้วไง
แล้วไง ก็จะระดมพลพรุ่งนี้น่ะสิ
- แน่ใจเหรอ - แน่ใจสิ
งั้นก็เหลือเวลาไม่กี่ชั่วโมง
ออสเตอร์กำลังคุยกับพวกนายพลอยู่
เรานัดเจอกันคืนนี้
ที่ใหม่ อัลท์เบอร์ลิน 4 ทุ่มตรง
ฉันต้องกลับแล้ว
ให้ตายสิ นี่ฉันกลัวจริงๆ นะเนี่ย
ขอให้อาหารนกพิราบได้ไหมคะ
- นะคะ - อ้อ พวกมันคงหิวละสิท่า
- ชื่ออะไรล่ะ - มาร์กาเรเทอ
- เอ้า - มานี่สิ
พวกหนูคงไม่กลัวฉันใช่ไหม
- เฟราลิมเพิร์ท - คะ
- เดี๋ยวผมจัดการเอง - ค่ะ
- ฝากบอกคุณพลาสมันด้วยนะครับ - ได้ค่ะ
ฉันทำให้ไหม
ผมทำได้
- คุณฟอน ฮาร์ทมันน์ - ผมทำได้
นี่ไง
ขออนุญาตนะ
ออกอากาศสดจากลอนดอน
อีกสักครู่คุณจะได้ฟังท่านนายกรัฐมนตรี
เนวิลล์ เชมเบอร์เลน ผู้ทรงเกียรติ
กล่าวสุนทรพจน์จากบ้านเลขที่ 10 ถนนดาวนิง
สุนทรพจน์ของท่าน จะถูกกระจายเสียงไปทั่วทั้งจักรวรรดิ
ทั่วทั้งทวีปอเมริกา
และอีกหลายประเทศทั่วโลก
ขอเชิญคุณเชมเบอร์เลน
ผมอยากจะขอกล่าวอะไรสักหน่อย
ประชาชนชายและหญิง แห่งสหราชอาณาจักรและจักรวรรดิทั้งมวล
ช่างเป็นเรื่องที่เลวร้ายและแปลกพิกลยิ่งนัก
ที่เราต้องมาขุดหลุมหลบภัย และลองสวมใส่หน้ากากกรองก๊าซกันที่นี่
เพราะเหตุทะเลาะเบาะแว้ง ในประเทศที่ห่างไกล
ระหว่างผู้คนที่เราไม่รู้จักมักจี่อะไรด้วยเลย
ทั้งคุณฮิตเลอร์และชาวเช็ก
ต่างฝ่ายต่างก็มีความเห็นที่รุนแรง เกี่ยวกับซูเดเทินลันท์
คุณฮิตเลอร์เคยพูดกับผมเป็นการส่วนตัว
และได้แถลงต่อสาธารณชนเมื่อคืนนี้
ว่าเมื่อใดก็ตามที่ปัญหานี้ได้รับการสะสาง
เมื่อนั้นเยอรมนีจะหยุดเรียกร้องสิทธิ ในการครอบครองดินแดนในยุโรป
ไอ้โง่เอ๊ย
ผมจึงใคร่อยากขอให้ทุกท่าน
ทำจิตใจให้สงบที่สุด
และรอดูสิ่งที่จะเกิดขึ้นในช่วง 2-3 วันนี้
ตราบใดที่สงครามยังไม่เปิดฉาก
แปลว่าเรายังมีความหวังอยู่เสมอ ว่าจะป้องกันไม่ให้เกิดสงครามได้
ซึ่งทุกท่านคงรู้ดีว่าผมจะพยายามนำมาซึ่งสันติสุข
จวบจนวินาทีสุดท้าย
ราตรีสวัสดิ์
สิ้นสุดการออกอากาศแล้วครับ ท่านนายกฯ
พูดได้ดีมากครับ ไม่มีผิดพลาดเลย
ถ่ายรูปเลย
แบบนี้นะ เหมือนผมกำลังอ่านหนังสือ
ดีมาก ขอบคุณมากนะ
พูดได้ดีมากครับ ท่าน
ขอบใจนะ
ผมคิดอยู่เสมอว่า เคล็ดลับก็คือการจินตนาการ
ว่าผมกำลังพูดกับคนๆ หนึ่ง ที่นั่งอยู่บนเก้าอี้นวมในบ้าน
แน่นอนว่าคืนนี้ มันยากกว่านิดหน่อย
เพราะมีใครบางคนแอบฟังอยู่ในเงามืด
แฮร์ฮิตเลอร์นั่นไง
(สาส์นทางวิทยุจากเนวิลล์ เชมเบอร์เลน นายกรัฐมนตรีแห่งสหราชอาณาจักร)
คุณจะเอาไปทำเนียบฯ เองเหรอ
ใช่ ผมอยากรู้ว่าฮิตเลอร์จะตอบว่ายังไง
- แล้วหลังจากนั้นล่ะ - หลังจากนั้นอะไร
หลังจากนั้นล่ะ
- หลังจากนั้น ผมมีนัดที่มิทเทอ - อ๋อ มีนัดหรอกเหรอ
ใช่
ลึกลับจังนะ
ไว้เจอกันคราวหน้านะ แฮร์ฟอน ฮาร์ทมันน์
เฟราวินเทอร์
ตายแล้ว ต้องเอาอันนั้นขึ้นไปก่อนสิ
เรียบร้อยหมดแล้ว เลสลี่ อันนั้นทิ้งไปเถอะ
แล้วจะให้ฉันนั่งไหนล่ะ
- ใช่ๆ - งั้นฉันนั่งหน้าแล้วกัน
ขอบคุณ
ฉันจะนั่งข้างหน้า
มาสิลูก
พระเจ้า
อาเธอร์
พ่อขอโทษ พ่อไม่นึกว่า..
สวัสดีค่ะ
มีเรื่องอะไรกัน
- ลูกทำผมตกใจ - ลูกรอคุณอยู่
ฉันดีใจนะที่คุณมาบ้าน
ผมกลับมาเอากระเป๋าใส่เสื้อผ้า แล้วต้องรีบกลับไป ผมอยู่ได้ไม่นาน
คุณจะค้างคืนที่นั่นเหรอ
ดูเหมือนทางนั้นต้องการตัวผมน่ะ
ทางนี้ก็ต้องการคุณเหมือนกันนะ
มีเรื่องอะไรเหรอ
ผมอยากให้คุณจัดกระเป๋าสำหรับ 1 อาทิตย์ แล้วขับรถพาลูกไปบ้านพ่อแม่คุณซะ
บอกได้ไหมว่าทำไม
ผมแค่ต้องรู้ว่าคุณอยู่ในที่ที่ปลอดภัย
- ฉันไม่ไป ถ้าคุณไม่ไปด้วย - พาเมล่า คุณต้องไป
ไม่งั้นอาจจะออกจากลอนดอนได้ยาก..
บอกเขาสิว่าคุณมีลูกและเราต้องการคุณคืนนี้
ผมไม่มีอำนาจ..
- ค่อยไปพรุ่งนี้ก็ได้ - ไม่ได้ เรื่องนี้มันสำคัญเกินไป
คงไม่สำคัญไปกว่าครอบครัวคุณหรอก
- เข้าใจแล้ว ชัดเจนดี - ที่รัก ผม..
อย่ามาแตะตัวฉัน
- นี่คุณกำลังทำตัวไม่มีเหตุผล - ฉันทำตัวไม่มีเหตุผลเหรอ
จะว่าฉันชอบทำตัวเป็นบ้า ทั้งๆ ที่คุณใจเย็นอยู่คนเดียวสินะ
คุณไม่คิดเหรอว่ามันมีค่า.. นี่มันชีวิตแต่งงานของคุณนะ
ครอบครัวของคุณนะ
ฉันรู้ว่าฉันโกรธ และฉันรู้ว่าคุณไม่ชอบให้ฉันเป็นแบบนี้
แต่ความเงียบของคุณทำให้ฉันอกแตกตาย
เราจะเก็บของและไปภายใน 1 ชั่วโมง
ไม่มีใครบังคับให้คุณแต่งงานกับฉันหรอก ฮิวจ์
คุณทำเหมือนกับว่าที่คือโทษที่คุณได้รับ
- แต่คุณเลือกเอง - ผมไม่..
ไม่ใช่ความผิดฉันหรอกนะ ที่คุณผิดหวังเพราะชีวิตตัวเอง
- ผมคุยเรื่องนี้ตอนนี้ไม่ได้ - อ้อ ใช่สิ คุณคุยไม่ได้อยู่แล้ว
- ขนเข้าไปเร็วเข้า - โซฟานั่นต้องใช้ 2 คน
- รูปล่ะ - ฉันต้องทำนี่ก่อน
ต้องการคนงานไหมคะ
(สวัสดีค่ะ ฉันกำลังหางานทำ)
ต้องการคนงานไหมคะ
พอลลี่ ไม่จริงน่า ไม่อยากเชื่อเลย
ฟรานซ์ ซาวเออร์
- พอลลี่น้อย - นายเป็นไงบ้าง
ฉันก็ยุ่งตลอดแหละ แล้วนายล่ะ กำลังจะไปไหนเหรอ
ไปสถานทูตอังกฤษ
ฉันจะเอาคำตอบอย่างเป็นทางการ ต่อสาส์นทางวิทยุของเชมเบอร์เลนไปส่ง
- จริงเหรอ - ใช่
จริงเหรอเนี่ย
ใครจะไปนึกว่า นายจะได้เป็นคนส่งสาส์น
ระหว่างผู้นำระดับโลก
- ส่วนฉันก็ได้เป็นคนคุ้มกันฟือเรอร์ - นายอยู่หน่วยอารักขาเหรอ
กองอารักขาประจำฟือเรอร์
1 ใน 27 คน
ยินดีด้วยนะ
พอลลี่ 1 ใน 27 คนเลยนะโว้ย
ยินดีด้วย
แต่ใครๆ ก็รู้ว่าสักวันหนึ่ง นายต้องได้ไปยืนอยู่บนจุดสูงสุด
- ฉันยังงงตัวเองว่ามาอยู่จุดนี้ได้ยังไง - พูดบ้าๆ เราเป็นผู้ชนะอยู่แล้ว
- ฉันไม่ใช่นี่ - ใช่สิ
- จำสมัยเตะบอลกันได้ไหม - ไม่ใช่เพราะฉันหรอก
เพราะนายต่างหากล่ะ ฟรานซ์ ที่ทำให้ฝ่ายตรงข้ามกลัวจนฉี่แตก
ใช่ ถ้าจะเลี้ยงบอลผ่านไป ต้องข้ามศพฉันไปก่อน
พอล อย่าให้ฉันถ่วงนายไว้เลย รีบไปเถอะ ไปทำหน้าที่ซะ
ไว้เจอกันนะ ฟรานซ์
อย่าให้ฉันเจอนายก่อนละกัน พอลลี ฟอน ฮาร์ทมันน์
เฮ้ย มันฝรั่งนั่นไม่ใช่ของนายนะ
ฮิวจ์ เอานี่ขึ้นไปให้ท่านนายกฯ ด่วนเลย
- อะไรเหรอครับ - คำตอบจากเบอร์ลิน เร็วเข้า
ขอบคุณครับ
ก็แปลว่าเราต้องทิ้งผู้คนชาวเชโกสโลวาเกีย ให้เผชิญกับพวกนาซีน่ะสิ
เราไม่ได้จะทิ้งพวกเขานะครับ
ท่านครับ ข้อความที่ฮิตเลอร์ ตอบกลับสาส์นทางวิทยุ
ดีมาก
ว่าไงบ้างครับ
เขาไม่เปลี่ยนใจ
รู้ไหม เราน่าจะ..
เลแกต ช่วยไปเอาเดอะไทมส์ จากห้องทำงานผมมาให้หน่อย
ครับท่าน
มีอยู่ตรงนี้ 1 ฉบับ
- ฉบับวันนี้เหรอ - ครับ
ดีเลย ไหนมาดูกันซิ
(เดอะไทมส์)
- สุนทรพจน์ของฮิตเลอร์อยู่หน้า 17 ครับ - หน้า 17 เหรอ ดีมาก
เจอแล้ว เอาละ
คือว่า..
ผมเอาแต่คิดเรื่องนี้ไม่ตกตั้งแต่ที่ผมได้อ่าน
"เราไม่เคยพบเห็น ชาติที่ทรงอิทธิพลในยุโรปชาติใด
ที่จะมีผู้นำซึ่งเปี่ยมไปด้วยความเข้าใจ
ในความทุกข์ร้อนของประชาชนของเรา
เท่ากับเบนิโต มุสโสลินี สหายรักของผมอีกแล้ว"
- เข้าใจที่ผมจะสื่อใช่ไหม - ครับ
แต่ผมไม่เข้าใจ
ถึงแฮร์ฮิตเลอร์จะไม่ฟังผม
แต่เขาอาจจะฟังสหายรัก
อย่างเบนิโต มุสโสลินีก็ได้
เอาละ เลแกต ผมอยากให้คุณเอานี่ไปห้องรหัสลับ
แล้วส่งโทรเลขไปให้จิมมี่ ดรัมมอนด์
เอกอัครราชทูตของเราที่โรมด่วนเลย
ครับ ท่านนายกฯ
หากจะเขียนจดหมายถึงอิตาลี จะไม่แจ้ง รมว. กระทรวงการต่างประเทศหรือครับ
ช่างรัฐมนตรีต่างประเทศเหอะน่า
เลแกต ทำหูทวนลมไปนะ
ขัดไป..
ดูพวกนี้สิ ดูมัน
พวกยิวต้องอยู่ในที่แบบนี้แหละ
ขัดไปเรื่อยๆ
ฉันบอกให้ขัดไง
ขัดเข้าไปในซอกด้วย ขัดไปเรื่อยๆ ฉันบอกให้ขัดต่อไป
ตรงนั้นยังไม่สะอาดแน่ะ
ดูไอ้ยิวสวะนี่สิ
เสนียดติดพื้นหมดแล้ว
ลมหายใจแผ่วเบาช่วยปลอบประโลม..
ขัดเข้าไปในซอกด้วย
ขัดไปเรื่อยๆ ฉันบอกให้ขัดต่อไปไง
ในอ้อมแขนคุณ
เวลาที่ล่วงเลยกับ 2 เท้าที่เปลือยเปล่า
บนตะไคร่ที่นุ่มนวล
คุณฝันอยู่เงียบๆ
ถึงหมู่ดาวรูปทรงแปลกๆ
กุญแจสีทอง
ต้องแสงจากดวงจันทร์
มองเห็นความโหยหา
แต่คุณกลับต้องลาจาก..
- โทษที - นึกว่าไปหลงอยู่ที่ไหน
มีอะไรเหรอ
ผมแปลกใจที่พบคุณที่นี่ ท่านพันโท
- ผมไม่เคยเห็นคุณนอกเครื่องแบบ - เดี๋ยวนะ
แอนดี้ ชแนปส์ 3 แก้ว
ชแนปส์ 3 แก้ว ได้เลยครับ
ว่ามาเลยครับ
ทุกคนอยู่ที่นั่นกันหมด นายพลกลาโหมระดับสูงทุกนาย
และพวกเขาก็ยืนยันอีกครั้ง
ว่ามีเสียงต่อต้านอย่างรุนแรง เรื่องการทำสงครามกับชาวเช็ก
นี่คือช่วงเวลาที่พวกเรารอคอย
เวลาบ่าย 2 ของวันพรุ่งนี้ เมื่อฮิตเลอร์ออกคำสั่งให้บุก
กองกำลังแวร์มัคท์จะเข้ามา
- และเรา 3 คนคือกุญแจสำคัญ - หมายความว่ายังไง
เราจะไปที่ทำเนียบฯ
ดูให้แน่ใจว่าจุดเข้าออกที่สำคัญทั้งหมดปลอดคน
จากนั้นก็ส่งสัญญาณให้พวกนั้นเข้ามา แล้วฮิตเลอร์ก็จะถูกจับ
คุณเชื่อจริงๆ เหรอว่า พวกแวร์มัคท์จะกล้าทำอะไรเขา
สงครามกับเช็ก นั่นมัน..
หมายถึงสงครามกับอังกฤษกับฝรั่งเศส
บ้าชัดๆ นั่นเป็นสิ่งสุดท้าย ที่พวกนายพลต้องการ
มันก็ถูกนะ ฮันส์ แต่ผมก็ยังไม่เชื่อใจพวกนายพลอยู่ดี
พวกนั้นไม่ได้ต่อต้านเขา
แต่แค่ไม่เห็นด้วยกับเรื่องสงครามเพราะกลัวแพ้
มีแค่แผนเดียวนี่เหรอ
นี่เป็นแผนเดียวที่เรามี อีริช
เป็นแผนที่ฟังดูมีช่องโหว่มากเลยนะ
คุณเคยสงสัยไหมว่าเราอาจจะคิดผิด
ถ้าเราเข้าใจผิดล่ะ
ถ้าเขาพูดถูกและสิ่งที่เขาพูดเป็นความจริง
เขาแค่อยากยึดดินแดนที่เป็นของเยอรมนีคืนมา
แล้วหยุดอยู่แค่นั้นล่ะ
งั้นก็ไปซะเถอะ อีริช
เขาเป็นคนใจแคบ หยาบคาย
ฮิตเลอร์มันก็เหมือนนักเลงนั่นแหละ
เขารู้ดีก็แต่เรื่องของตัวเองเท่านั้นแหละ เขาจะยิ่งกอบโกยมากขึ้นเรื่อยๆ
- คนอีกมากมายจะต้องเจ็บปวด - คุณรู้ได้ยังไง
- เขาจะไม่มีวันหยุด - นี่ไม่ใช่เวลามาเถียงกัน
- พรุ่งนี้ พรุ่งนี้เป็นวันที่.. - ชแนปส์ 3 แก้วครับ
คุณเอาด้วยไหม อีริช
สมมติว่าฮิตเลอร์ถูกจับพรุ่งนี้
แล้วยังไงต่อ
ก็ยิงไอ้เวรนั่นทิ้งซะ
ถ้าเขาไม่ยอมจำนน
พรุ่งนี้ตอนบ่าย 2 จะมีข่าวออกมาว่าเริ่มระดมพลแล้ว
นั่นคือสัญญาณของเรา
เพื่อนเอ๋ย ประวัติศาสตร์กำลังจับตาดูเราอยู่
ภายในคืนพรุ่งนี้
ฝันร้ายทั้งหมดจะจบลง
มองเห็นความโหยหา
แต่คุณกลับต้องจากลา
มาเต้นรำในคืนที่ฟ้าหม่น
กับฉันอีกครา
- ว่าไงนะ คุณจะจับเขาเหรอ - นั่นคือแผนของเรา ใช่
- คิดว่าจะได้ผลจริงๆ เหรอ - ใช่
คิดว่าแวร์มัคท์ จะแว้งกัดนายตัวเองหรือไง
ไม่มีวันหรอก จำคำฉันไว้ได้เลย ฉันเคยเป็นเมียนายพล
สามีคุณเป็นคนไม่ซื่อสัตย์
ไม่ซื่อสัตย์กับฉัน แต่ไม่ใช่กับฮิตเลอร์
พอเขาสั่งระดมพลพรุ่งนี้ เราถึงค่อยหยุดเขา
- คุณอยากให้เขาระดมพลเหรอ - ก็ใช่น่ะสิ ปัดโธ่
ถ้าเขาไม่ประกาศสงคราม คุณก็หยุดเขาไม่ได้สินะ
แต่พอล นั่นแปลว่า คุณต้องการสงครามครั้งนี้ นี่มันวิปริตสิ้นดี
มันก็ต้องวิปริตแบบนี้แหละ เฮเลน ถ้าไม่ก่อเหตุก็ไม่มีข้ออ้างจะไปจับ
อะไรล่ะ
ฉันกำลังคิดอยู่ว่าจะเชื่อใจคุณได้ไหม
- คุณเชื่อใจผมไปแล้ว - แต่เรื่องนี้มันไม่เหมือนกัน
เรื่องอะไร
(กระทรวงการต่างประเทศ ฝ่ายการเมือง)
นี่อะไร
ฉันได้มาจากกระทรวงการต่างประเทศ ฉันเพิ่งไปเอามาวันนี้
นี่อะไร
นี่คือแผนการที่แท้จริงว่า เขาคิดจะทำยังไงกับยุโรป
(ระเบียบการประชุมที่ทำเนียบรัฐบาล วันที่ 5 พฤศจิกายน ปี 1937)
คุณโดนจับเพราะเรื่องนี้แน่
ฉันรู้
- นี่มันเลวร้ายสุดๆ - คุณจะทำยังไงกับมัน
คุณจะทำยังไงกับมัน
เข้ามา
ผมแค่จะบอกว่าผมอยู่ข้างบน เผื่อท่านต้องการอะไร
ได้เลย อ้อ คืนนี้เวรคุณละสิ ใช่ไหม
ครับท่าน ผมจะอยู่จนถึงเช้า
ดีเลย มีคำตอบจากโรมไหม
ยังครับท่าน
แต่มันไม่ได้สร้างเสร็จในวันเดียวนี่ครับ
ยังสร้างไม่เสร็จละไม่ว่า
จบออกซ์ฟอร์ดเหรอ
ใช่ครับ
เข้ามาสิ ปิดประตูก่อน
ในห้องนี้หนาวชะมัด
- คุณเรียนอะไรที่ออกซ์ฟอร์ด - ภาษาเยอรมันครับ
ที่นั่นสอนให้เขียนภาษาอังกฤษด้วยไหม
พยายามสอนอย่างดีที่สุดครับ
แต่ผมเป็นนักพูดมากกว่านักเขียน ผมถนัดโต้วาทีมากกว่าครับ
- โต้วาทีเหรอ - ครับท่าน
งั้นก็มาถูกที่แล้วละ
ดูเหมือนอย่างเดียวที่ทุกคนทำที่นี่คือโต้วาที
คืออย่างนี้ ผมมีเรื่องอยากขอให้คุณช่วยหน่อย
อาจจะเป็นการเสียมารยาทไปสักหน่อย แต่นี่คือสุนทรพจน์ที่ผมจะไปพูดที่รัฐสภา
แต่ผมรู้สึกว่ามันยังไม่ค่อยลื่นไหล
คนที่จบออกซ์ฟอร์ด
ที่ชอบโต้วาทีและอ่านภาษาเยอรมันอย่างคุณ
อาจจะทำให้มันดีขึ้นได้สักนิด
- จะเป็นการรบกวนไหม - ได้อยู่แล้วครับท่าน
ขอบคุณมาก
- เอาละ ราตรีสวัสดิ์นะ - ราตรีสวัสดิ์ครับ
เตรียมกล้องไว้ให้พร้อมด้วยนะ
ยังไม่ได้ข่าวจากโรมเลยครับท่าน
อ้อ
ยังเช้าอยู่นี่นะ แค่ต้องรอต่อไปด้วยความใจเย็น
รู้ไหม
ฉันเต็มใจยืนพิงกำแพงแล้วถูกยิง ถ้าจะยับยั้งสงครามไม่ให้เกิดขึ้นได้
มานี่
ฉันไม่อยากให้คุณพูดอะไรแบบนั้นเลย
อย่างน้อยก็ไม่ใช่ก่อนมื้อเที่ยง
คุณคงเด็กเกินกว่าที่จะไปรบ ในสงครามโลกครั้งที่ 1 สินะ เลแกต
ส่วนผมก็แก่เกินไป
ซึ่งมันทำให้ทุกอย่างยิ่งแย่เข้าไปใหญ่
มันเป็นความทรมานอย่างแสนสาหัส
ที่ต้องเห็นความทุกข์ยากแบบนั้นและ..
รู้สึกว่าทำอะไรไม่ได้เลย
เดี๋ยวนี้ ทุกครั้งที่ผม..
ผ่านอนุสรณ์สถานที่รำลึกถึงสงคราม
หรือไปที่สุสานใหญ่ๆ อย่างในฝรั่งเศส
ที่ซึ่งเพื่อนของผมหลายคนถูกฝังอยู่
ผมจะสาบานว่าถ้าผมได้อยู่ในตำแหน่ง
ที่จะป้องกันไม่ให้เกิด ความหายนะแบบนั้นขึ้นอีกละก็
ผมจะทำทุกสิ่งทุกอย่าง
ยอมเสียสละได้ทุกอย่าง
เพื่อรักษาสันติสุขนี้ไว้
นี่เป็นเรื่องที่ผมยึดมั่น
ผมเข้าใจครับ
ไม่ใช่ว่าเราไม่มีความพร้อมทางทหาร ที่จะทำสงคราม
เรื่องนั้นมันแก้ไขได้ ตอนนี้ก็เร่งแก้กันอยู่
ผมเป็นห่วงเรื่อง ขวัญและกำลังใจของผู้คนมากกว่า
ถ้าพวกเขาไม่เห็นผู้นำทำทุกสิ่งทุกอย่างที่ทำได้
เพื่อป้องกันไม่ให้เกิดความขัดแย้งขึ้นอีก
เพราะผมรู้ว่า
ถ้ามันเกิดขึ้นอีก
สงครามครั้งต่อไป จะเลวร้ายกว่าครั้งก่อนอย่างเหลือประมาณ
และพวกเขายิ่งต้องใช้ขวัญและกำลังใจ มากยิ่งขึ้นเพื่อที่จะผ่านมันไปได้
- เนวิลล์ - ไม่
โธ่ ไม่เป็นไรนะ ไม่เป็นไร
มาเถอะ เข้าไปข้างในกัน
นี่โจนค่ะ คุณเลแกต เธอพิมพ์เร็วที่สุดในนี้
โจน หยุดทำงานที่ค้างไว้ก่อน
คุณเลแกตอยากให้เธอช่วยพิมพ์สุนทรพจน์ ของท่านนายกฯ ที่จะกล่าวต่อรัฐสภาหน่อย
- ได้ค่ะ - ขอบคุณ
- ขอบคุณที่รีบทำให้นะครับ - ด้วยความยินดีค่ะ
ช่วยพิมพ์ให้ 4 ฉบับได้ไหมครับ
ส่วนที่ผมจดโน้ตสีแดงไว้คือตรงที่แก้ ช่วยพิมพ์ไว้ตรงตำแหน่งนั้นด้วยครับ
ได้เลยค่ะ ขอบคุณ
ช่วยยืนห่างๆ หน่อยได้ไหมคะ
ครับ ขอโทษที
ขอโทษนะครับ คุณ..
เรียกโจนเฉยๆ ก็ได้ค่ะ
และถ้าคุณอยากรู้ว่าฉันเป็นคนที่ไหน
- ผม.. - คำตอบก็คือนอตทิงแฮมค่ะ
ครับ
ขอโทษที่มาช้าครับ
เลแกต มาก็ดีแล้ว
เอาละ เราเสี่ยงให้สาย ที่ต่อกับทางเบอร์ลินไว้หลุดไม่ได้
ไซเออร์สกำลังต่อสายไปโรม เพราะงั้นผมอยากให้คุณนั่งคอย..
เอาเก้าอี้มาสิ
ถือสายรอไว้แล้วคอยฟังข่าว
- คิดว่าพอจะทำได้ไหม - แน่นอนครับ
ให้ผมคอยฟังข่าวอะไรหรือครับ
คอยฟังว่ามุสโสลินีจะช่วยเข้ามาขวางไหม
ท่านนายกรัฐมนตรีต้องทราบข้อมูลนี้ ก่อนที่จะพูดต่อหน้ารัฐสภา
เวลาเริ่มกระชั้นแล้วนะครับ
ใช่ น่าเสียดายที่เป็นแบบนั้นจริงๆ
- ได้ข่าวบ้างไหม - ยังครับ
โธ่เว้ย..
- เกรงว่าเรา จะต้องไปกันแล้วครับ - รู้แล้ว
- ท่านต้องพูดต่อหน้าสภา ในอีก 10 นาที - รู้แล้วน่า รู้แล้ว
- ยังเหรอ - ยังเลยครับท่าน
- ต่อสายอยู่ใช่ไหม - ใช่ครับท่าน แต่ยังไม่มีคำตอบ
ท่านครับ
รู้แล้ว ไปก็ไป
ถ้าได้ข่าวตอนที่ท่านนายกฯ กำลังพูดอยู่
ให้คาบข่าวไปบอกทันที
ได้ครับ
- แอนน์ล่ะ - ล่วงหน้าไปก่อนแล้วครับ
เธอจะไปรออยู่ที่ชั้นลอย เช่นเดียวกับผม
- หมวกครับท่าน - ขอบคุณมากนะ
- ขอพระเจ้าคุ้มครองคุณ เชมเบอร์เลน - คุณเชมเบอร์เลน
โชคดีนะครับท่าน
พวกเราสนับสนุนคุณ ขอพระเจ้าคุ้มครอง
- ฮัลโหล - นี่เอกอัครราชทูตพูด
คุณเฮนเดอร์สัน ผมฮิวจ์ เลแกต เลขาส่วนตัวของท่านนายกรัฐมนตรีครับ
ผมเพิ่งคุยกับแฮร์ฮิตเลอร์จบ ท่านนายกฯ อยู่ไหน
สำหรับรัฐบาลของพระราชานั้น
มีทางเลือก 3 ทาง
ที่เราจะเลือกเดินได้
เราสามารถขู่ว่าจะทำสงครามกับเยอรมนี
หากเยอรมนีโจมตีเชโกสโลวาเกีย
หรือไม่ก็อยู่เฉยๆ และปล่อยให้เป็นไปตามยถากรรม
หรือทางสุดท้าย เราอาจจะพยายาม
เจรจาไกล่เกลี่ยเพื่อให้ตกลงกันได้อย่างสันติ
เห็นด้วย
ผมรู้ดีว่านี่คงเป็นการเปิดโอกาส ให้ตัวเองถูกวิพากษ์วิจารณ์
- เนื่องจากความเห็นที่ว่าผม.. - ข้อความจากเบอร์ลินครับ
นำความเสื่อมเกียรติมาสู่ตำแหน่ง นายกรัฐมนตรีแห่งสหราชอาณาจักร
และนำมาซึ่งความผิดหวัง
หรือแม้กระทั่งความโกรธเคือง
หากว่าผมไม่สามารถหาข้อสรุปที่น่าพอใจได้
ผม..
สามารถรายงานกับสภาได้แล้ว
ว่าผมเพิ่งได้ข่าวจากทางเบอร์ลิน
ว่าแฮร์ฮิตเลอร์
ตัดสินใจเลื่อนการระดมพลออกไป
ยิ่งไปกว่านั้น
เขาได้เชิญผม
พร้อมทั้งซินญอร์มุสโสลินี
และนายกรัฐมนตรีฝรั่งเศส มงซิเออร์ดาลาดีเย
ไปพบกับเขาที่มิวนิกในวันพรุ่งนี้
เพื่อแก้ไขปัญหาซูเดเทินลันท์
สวัสดี
เริ่มแล้วเหรอ
มุสโสลินีพูดให้ฮิตเลอร์เข้าร่วมประชุม กับเชมเบอร์เลนและดาลาดีเย
พรุ่งนี้ที่มิวนิก
พวกเขาจะสละซูเดเทินลันท์เพื่อป้องกันสงคราม
- บ้าเอ๊ย - พวกนั้นกำลังทำสิ่งที่เขาต้องการ
- แวร์มัคท์จะยังต่อต้านเขาอยู่ไหม - ลืมเรื่องนั้นไปได้เลย
- ไม่มีวันหรอก - หมดหนทางแล้วสินะ
- โธ่เว้ย! - คุมสติหน่อย
ขอโทษค่ะ
แล้วพวกเขาคิดจะทำอะไร
ก็เหมือนตัดสินใจไปแล้วนั่นแหละ แค่ประชุมกันให้ดูเป็นทางการเท่านั้น
คุณต้องหาทางไปพบเชมเบอร์เลนให้ได้
คุณต้องยับยั้งไม่ให้ข้อตกลงนี้เกิดขึ้น
ยังหัวเราะได้อยู่อีกหรือคะ
เอาให้เขาดูสิ
- ดูอะไร - หลักฐานที่ฮิตเลอร์วางแผนทำสงครามยึดครอง
ผมมีเอกสารอยู่ในมือ
เอกสารแบบไหนกัน
เชื่อผมเถอะครับ
- พอล - ขอให้ผมแค่..
สักครู่นะครับ..
(ฮิวจ์ เลแกต)
ฮิวจ์ เลแกตเป็นเลขาคนหนึ่ง ของเชมเบอร์เลน
คุณช่วยจัดการให้เขามามิวนิกได้ไหม ให้เขามากับคณะผู้แทนอังกฤษ
ก็อาจจะได้
- แล้วเขาจะไม่คิดว่า.. - ไม่
แต่เขาต้องช่วยเราแน่
ดีละ
ถ้างั้นผมจะลองดู
สุภาพบุรุษ
คุณหาวิธีให้พอลเข้าร่วมประชุมด้วยได้ไหม
ผมจะพยายามเพิ่มชื่อคุณไปเป็นล่าม
ฉันต้องกลับแล้ว
นี่มันเรื่องอะไรกัน
คุณคิดว่าจะแอบเอาเอกสารสำคัญ
เข้าไปในการประชุมระหว่างประเทศ
และไปพบนายกรัฐมนตรีอังกฤษ เป็นการส่วนตัวได้งั้นเหรอ
ต่อหน้าต่อตาฟือเรอร์เนี่ยนะ
ครับ
นี่ พอล
งั้นคุณก็ควรเอานี่ไปด้วย
เคยใช้ไหม
เคยยิงกระต่ายตอนเด็กๆ ครับ
แต่นี่มันไม่เหมือนกัน
แต่ก็หลักการเดียวกันใช่ไหมครับ
ขอบคุณนะครับ
เซอร์อเล็กซานเดอร์ ผมได้รับข้อความว่าคุณอยากพบผม
อ้อ เลแกต ใช่
ปิดประตูสิ
มีเรื่องอะไรหรือครับ
นี่พันเอกเมนซีส์จากหน่วยสืบราชการลับ
- ผู้พันครับ - สวัสดี
ผมเชื่อว่าคุณรู้จักชื่อพอล ฟอน ฮาร์ทมันน์
เลแกต
ครับ
ครับผม เราเรียนออกซ์ฟอร์ดด้วยกัน
คุณเจอเขาครั้งสุดท้ายเมื่อไหร่
ฤดูร้อนปี 1932 ครับ ผมไปหาเขาที่มิวนิก
ถนนทุกสายมุ่งสู่มิวนิกสินะ
- หลังจากนั้นได้ติดต่อกันไหม - ไม่ครับ
- ทำไมล่ะ - เรามีความเห็นไม่ลงรอยกัน
- เรื่องอะไร - การเมืองครับ
แล้วคุณก็ไม่ได้ติดต่อกันอีกเลย ถูกไหม
ใช่ครับ
ขอโทษที่ถามซอกแซกนะ เลแกต
แต่เราจำเป็นต้องรู้ว่า ความสัมพันธ์ของคุณ ณ ตอนนี้
หรือที่เคยมีกับชาวเยอรมันคนนี้เป็นอย่างไร
ดูเหมือนว่าเพื่อนคนนี้ของคุณ จะอยู่ขบวนการลับที่ต่อต้านฮิตเลอร์
ตำแหน่งของเขาในกระทรวงการต่างประเทศ ทำให้เขาเข้าถึงข้อมูลลับได้
ข้อมูลที่เขาอยากแบ่งปันกับเรา
หรือถ้าจะให้พูดเจาะจงก็คือ กับคุณ
คุณคิดว่ายังไงบ้าง
ประหลาดใจครับ
แต่..
คุณอยากลงลึกไปมากกว่านี้ไหมล่ะ
ผมไม่เข้าใจ
เขามีเอกสารชิ้นหนึ่ง อยู่ในครอบครอง
และเราอยากรู้ว่ามันคืออะไร
เราอยากให้คุณไปมิวนิกพรุ่งนี้
ไปพบฟอน ฮาร์ทมันน์ แล้วเอาเอกสารนั่นมา
อะไรนะครับ
เรื่องนี้ไม่ใช่ว่าจะไม่เสี่ยง
ถ้าจะให้พูดจริงๆ มันก็คือ การจารกรรมข้อมูลในต่างประเทศนั่นแหละ
คือว่าเรื่องพวกนี้ ผมไม่..
งานแรกก็ยากทั้งนั้นแหละ แต่คุณทำได้แน่
มันเป็นหน้าที่ เลแกต
- ผมไม่รู้ว่าเคลฟเวอร์ลี่จะคิดยัง.. - ไว้เราจัดการเอง
ใช่ พวกเรารู้จักออสการ์ดี
และท่านนายกฯ ก็ไม่จำเป็นต้องรู้
เอาละ
โชคดีนะ เลแกต
ไรช์เยอรมัน! เลือกไรช์เยอรมัน!
รัฐบาลไหนที่ทำถูก คำตอบก็คือ..
ออกไปใช้สิทธิ์เลือกตั้ง
- มีคนแนะนำให้ฉันไปที่บาร์ชื่อ "ฮูเบอร์ส" - อ๋อ เรารู้จักดี
- ใช่ รู้จัก - ว่าไงนะ
- เรารู้จักฮูเบอร์ส - เยี่ยม
ไม่เยี่ยมเลย
เยี่ยมสิ
เบียร์ถูก แถมมีดนตรีสดด้วย
เชื่อฉันสิ ดนตรีที่นั่นห่วยแตก
ดนตรีห่วยๆ นี่แหละที่ฉันชอบ
- ฉันก็เหมือนกัน - เห็นไหม
นี่เขามาเที่ยวนะ เขาเป็นแขกมาเยี่ยมบ้าน
ให้ฮิวจ์เลือกร้านนั่งดื่มเถอะ
- ฮูเบอร์ส - ฮูเบอร์ส
หิวเบียร์แล้ว
พวกนายไปที่นั่นได้นะ ดูเหมือนว่าจะมี เขาก็ดื่มกาแฟที่นั่น
มันอยู่ในใบรายการของฉัน ที่พวกนายชอบล้อกันน่ะ
ฉันไม่อยากไปเดินขบวนอะไรนี่หรอก
ใช่ แต่ฉันอยากไปนี่นา
เธอไปไม่ได้
อะไรนะ
- เธอเมามากแล้วนะ เลน่า - อ๋อ ฉันเมางั้นเหรอ
ฉันจะไป
แต่ฉันไม่ไป ฉันไม่ไปกับพวกเธอหรอก
ก็ดี งั้นก็อย่ามา
ฮิวจ์จะไปด้วย
ฉันต้องไปด้วยเหรอ
นายต้องไปเห็นเขาด้วยตาตัวเอง
ถ้าเขามันบ้านักก็อย่าไปสนสิ
ไม่สนได้ที่ไหนกันล่ะ เขามันตัวอันตราย
ไม่ แต่มันจะยิ่งเป็นการเติมเชื้อไฟนะ
นั่นแหละที่เขาต้องการ เขาก็แค่อยากให้คนสนใจ
เขาพูดถึงเรื่องที่สำคัญ
มีเหตุผลที่ผู้คนออกไปเดินขบวน
- พอล เขาเป็นวิปริตคลั่งชาตินะ - ใช่
คนทั้งประเทศลืมไปแล้วว่า อะไรที่ทำให้ประเทศนี้เป็นประเทศ
และตอนนี้มีคนที่ขึ้นมาเป็นผู้นำ
และเพื่อย้ำเตือนผู้คนให้รู้ซึ้ง ถึงความยิ่งใหญ่ของประเทศนี้
ฉันไม่เข้าใจเลยว่าจะมีคนกล้าเลือกผู้ชายคนนี้
เลือกฮิตเลอร์ไม่ได้หมายความว่า เลือกที่จะต่อต้านชาวยิว
- ไม่ใช่หรอกเหรอ - มันคือการ.. ไม่!
มันคือการเลือกเพื่ออนาคต
- อนาคต - อนาคตเหรอ
ใช่
อนาคตอะไร
ดูนี่ละกัน
นี่ พวกนาย ถามอะไรหน่อยสิ
- อะไร - มีเรื่องอะไร
- จะโหวตให้ใคร - ทำไม
คิดยังไงกับฮิตเลอร์เหรอ
ฮิตเลอร์ทำให้เรารู้สึกภูมิใจอีกครั้ง ที่ได้เกิดเป็นคนเยอรมัน
- ขอบคุณมาก ขอบคุณมากเลย - แล้วนายล่ะ จะเลือกใคร
- ฮิตเลอร์อยู่แล้ว - ขอบคุณมาก
เห็นไหม นี่ไงล่ะ อนาคต
ใช่
นี่ พอล นายต้องระวังหน่อย เพราะหลายคนกลัวนะ
ใช่ กลัวการเปลี่ยนแปลง
พอล
ผู้คนพากันอพยพออกจากประเทศนะ
หลายครอบครัวหนีขึ้นเรือไปอเมริกา
ถ้าอยากไปก็ไปได้ ไม่มีใครห้ามซะหน่อย
- ไม่ใช่ว่านึกอยากไปก็ไปเลย - พูดจาเหลวไหล
แต่คนไม่อยากอยู่ประเทศนี้กันแล้ว
หลายคนกลัวที่จะอยู่ประเทศนี้ต่อไป นี่ไม่ใช่เรื่องเหลวไหลนะ
เยอรมนีที่นายพูดถึง สร้างอยู่บนความทุกข์ทรมานของคนอื่น
ยังมีหน้ามาพูดเรื่อง เอาเปรียบคนอีกเหรอ เจ้าคนอังกฤษ
ก็ได้ ฉันยอมรับว่าฉันมันพวกปากว่าตาขยิบ
แต่ฉันมองออกว่าใครมีความคิดสุดโต่ง
พวก-สุด-โต่ง
นายว่าฉันเป็นพวกสุดโต่งเหรอ
ฉันคิดว่าเขาเป็นพวกสุดโต่ง และนายกำลังปกป้องเขาอยู่
- พูดจาก็เหมือนเขา - อีบ้า!
- เฮ้ย - อะไร มีอะไรจะพูดกับฉันเหรอวะ
ฉันไม่ชอบที่นายพูดกับเธอแบบนั้น
ฉันก็ไม่ชอบที่นายเอาแต่พูด เหมือนตัวเองรู้ว่ามันรู้สึกยังไง
ฉันว่านายเองก็ไม่เข้าใจความรู้สึกที่นาย..
นายไม่เข้าใจอะไร เกี่ยวกับตัวฉันหรือเยอรมนีเลย
นายไม่เคยแม้แต่วินาทีเดียว ที่จะลืมชัยชนะของพวกตัวเอง
- เงียบหน่อย.. - ถูกต้องเลย
นายพูดจาดูถูกฉันเหมือนเด็กๆ แล้วจะให้ฉันนึกขอบคุณหรือยังไง
ฉันเบื่อที่จะต้องมานั่งสำนึกบุญคุณ และฉันก็เบื่อขี้หน้านายเต็มทนแล้ว
พอล..
ฉัน.. ฉันขอโทษนะ
ไม่ต้องขอโทษหรอก
แต่ฉันไม่เข้าใจเลย
เราเคยชอบยั่วโมโหกันเล่นๆ
ตอนนั้นสนุกกันจะตาย แต่ครั้งนี้ดูต่างไป
ฉันไม่เคยเห็นเขาเป็นแบบนั้นเลย
ฉันก็เหมือนกัน
ฉัน..
งั้นเรา..
ไปดูพวกวิปริตคลั่งชาติกันไหม
ไปสิ
(เยรูซาเลม)
- ไฮล์ ฮิตเลอร์ - ไฮล์ ฮิตเลอร์
- ได้ไหม - นี่เอกสารของคุณ
พวกนั้นใส่ชื่อคุณเข้าไปจนได้
พร้อมไหม
คุณจะมาด้วยไหม
ต้องมีคนคอยคุมไม่ให้คุณทำอะไรโง่ๆ
รีบไปเถอะ แล้วเจอกันที่มิวนิก
(ออกไปจากประเทศนี้ ไปเยรูซาเลมซะ)
ห้องคุณอยู่นี่ครับ
ขอบคุณครับ
- คับแคบหน่อยแต่ก็อยู่สบายนะ - ใช่
เฮลมุท ห้ามพาสาวมานะโว้ย
โธ่ เห็นฉันเป็นคนยังไง
ถึงห้องฉันแล้ว
- อ้าว มีคนเข้ามาก่อนแล้ว สวัสดีครับ - ครับ
พอลลี่
สวัสดี ฟรานซ์
นายมาทำอะไรที่นี่
ดูเหมือนพวกเขาจะต้องการให้ฉันช่วย..
- เหรอ - เป็นล่ามให้
- ฉันไม่เห็นรู้เรื่องเลย - เพิ่งตัดสินใจนาทีสุดท้ายน่ะ
นั่นเตียงนายเหรอ
ใช่
งั้นเราก็เป็นเพื่อนร่วมห้องกัน
เหรอ
เหมือนสมัยก่อนเลย
- เหมือนสมัยก่อนเลย - นั่นสิ เยี่ยมเลย
เยี่ยมไปเลยเนอะ ว่าไหม
เยี่ยม
ขอโทษที แป๊บนะ
เชิญเลย
- เดี๋ยวมานะ ฉัน.. - ไว้เจอกัน
ขอบใจนะ เลแกต
ท่านนายกฯ อย่าให้เราต้องทำสงครามอีกเลย
ขอบคุณมากนะครับ ผมจะพยายามทำให้เราไม่ต้องร่วมสงคราม
- ท่านทำได้อยู่แล้ว - อรุณสวัสดิ์ครับ
เราต้องขึ้นเครื่องกันแล้วครับ ท่าน
ท่านครับ
ท่านนายกฯ ครับ
ขอบคุณครับ พอได้แล้วครับ
- ฮอเรซ ขอผมพูดอะไรหน่อย - ต้องขึ้นเครื่องแล้วครับ
ตอนที่ผมยังเด็ก
ผมเคยท่องประโยคนี้ซ้ำๆ
"ถ้าทำไม่สำเร็จในครั้งแรก
ให้ลองใหม่อีกหลายๆ ครั้ง"
และนั่นคือสิ่งที่ผมกำลังทำอยู่
โชคดีนะ คุณเชมเบอร์เลน
โดนจับได้ซะแล้ว
- มีอะไรให้ช่วยไหม - ฉันรู้ว่าอาจจะดูไม่ดี
ฉันไม่มีอะไรกับนายหรอก ก็แค่ทำตามคำสั่ง
และฉันโล่งใจที่สามารถบอกนายได้ว่า ทุกอย่างไม่มีปัญหา
เอาไปเก็บได้เลย
ขอบคุณมากนะ
ไม่เอาน่า พอลลี่ นายโกรธฉันเหรอ
นั่นนายทำเสียงฮึดฮัดเพราะโกรธเหรอ พอลลี่โกรธฉันเหรอเนี่ย
พอลลี่น้อยขี้โมโห
พอลลี่ ไม่เอาน่า
พอลลี่ ป้องกันตัวสิ
ออกแรงป้องกันตัวสิ
- คุณฮาร์ทมันน์ - ครับ
ดร.ชมิดต์ หัวหน้าแผนกแปล พอจะมีเวลาสักครู่ไหม
- แน่นอนครับ - ยินดีที่ได้รู้จักนะ
ค่อยยังชั่วหน่อยที่ผมไม่ต้องทำทั้งหมดนี่คนเดียว
พอไปถึงมิวนิก ผมจะดูแลฟือเรอร์ ดูเช
นายกรัฐมนตรี และประธานสภารัฐมนตรี
ส่วนคุณก็ช่วยดูแลเรื่องเล็กๆ น้อยๆ ไปนะ
พูดภาษาอะไรได้อีก นอกจากอังกฤษ
ฝรั่งเศส อิตาเลียน แล้วก็รัสเซียนิดหน่อย..
พวกรัสเซียไม่ได้รับเชิญ พวกเช็กก็เหมือนกัน
แต่ไม่ต้องห่วง ผมจะสรุปรายละเอียดให้ฟังอีกที
ตอนนี้ฟือเรอร์กำลังรอ สรุปข่าวจากต่างประเทศอยู่
คุณช่วยเอาไปให้ท่านได้ไหม
- ตอนนี้เหรอครับ - ใช่ ตอนนี้เลย
ผมต้องทำยังไงบ้างครับ
มองตาท่านตรงๆ
อย่าพูดก่อน นอกจากท่านจะพูดกับคุณ
และห้ามมีกลิ่นบุหรี่ติดตัวเด็ดขาด
ถ้าท่านได้กลิ่นบุหรี่ คุณโดนไล่ออกนอกห้องแน่
- ไฮล์ ฮิตเลอร์ - ไฮล์ ฮิตเลอร์
ฟอน ฮาร์ทมันน์ สรุปข่าวต่างประเทศให้ฟือเรอร์
ใครเป็นคนเขียน
นั่นเป็นบทบรรณาธิการ ในหนังสือพิมพ์ลอนดอนไทมส์ครับ ฟือเรอร์
เคยอยู่อังกฤษมาเหรอ
ผมเคยเรียนที่ออกซ์ฟอร์ด 2 ปีครับ
ฟังดูก็รู้
ฟอน ฮาร์ทมันน์
คุณเป็นคนทะเยอะทะยาน ดี
คุณเป็นคนฉลาด ดี
บางทีคุณอาจจะคิดว่าคุณฉลาดกว่าผมก็ได้
- ผม.. - ผมอ่านคนออกนะ
เหมือนที่อาจารย์มหาวิทยาลัยพวกนั้น อ่านหนังสือออกนั่นแหละ
ออกซ์ฟอร์ดงั้นเหรอ
ผมเห็นคุณทะลุปรุโปร่ง
แล้วคุณล่ะ เห็นผมไหม
ครับ ฟือเรอร์
คุณรู้จักพวกอังกฤษดี พวกนั้นคิดอะไรอยู่
พวกเขาประเมินท่านต่ำไป
ถูกต้อง
แผนที่ครับ ฟือเรอร์
แนวทางใหม่สำหรับชายแดนครับ
มีกองกำลัง 40 หน่วยที่พร้อมเข้าโจมตีเช็ก
น่าจะทำสำเร็จได้ภายใน 1 อาทิตย์
ครับ ฟือเรอร์
รถไฟกำลังมุ่งหน้าไปผิดทางนี่
ทำไมต้องอ้อมด้วยล่ะ
ไปได้แล้ว ขอบใจ
(มิวนิก)
(ขอให้มีสันติสุข)
(สันติภาพในยุโรป)
(ยินดีต้อนรับเชมเบอร์เลน)
เที่ยวบินเป็นอย่างไรบ้างครับ
ไม่สะดวกสบายเอาซะเลยครับ
ปวดหลังไปหมด
- ดูนี่สิ - อยากดื่มอะไรไหมครับท่าน
ได้ งั้นขอวิสกี้ผสมน้ำสักแก้วนะ
ยินดีต้อนรับครับ
- อรุณสวัสดิ์ ยินดีครับ - เฮอร์มันน์ เกอริง เพื่อนเรา
- สวัสดีครับ - สวัสดี
ยินดีต้อนรับ ขอตัวครับ
อรุณสวัสดิ์ ทุกท่าน
- ยินดีต้อนรับครับ - สวัสดี
แถวตรง
เราจะคุยกันข้างบน บอกเขาด้วย
แค่พวกเรา 4 คน กับที่ปรึกษาคนละ 1
ครับ ฟือเรอร์
ขอบคุณนะ
- ดูสิว่าเขามั่นใจขนาดไหน - นั่นสิ
เดี๋ยวเอาที่เหลือไปให้เอง
ผมต้องใช้นาฬิกา ขอยืมของคุณหน่อยสิ
เขาคิดว่าจะไม่ได้มันคืน เขาคิดว่าฟือเรอร์เป็นโจรขโมยนาฬิกา
เขานึกว่าเขาจะทำเจ้าเล่ห์แถวนี้ได้
ไปเถอะ ไปคุยให้มันจบๆ
ครับผม
ผมว่าเหล้ามันออกจะแรงไปหน่อยนะ
ขอประทานโทษนะครับ พณท่านทั้งหลาย
ท่านนายกรัฐมนตรี ท่านประธานสภารัฐมนตรี
ฟือเรอร์ขอเชิญให้ท่านไปยังห้องสมุด
เพื่อเริ่มการเจรจาหารือ
ไปกันเถอะ
ท่านแนะนำให้ไปแค่ผู้นำ พร้อมที่ปรึกษา 1 คนเท่านั้นครับ
เอาละ ขอโทษนะ เฮนเดอร์สัน ฮอเรซ ผมว่าคุณมาด้วยดีกว่า
ครับ ขอตัวสักครู่นะครับ
คิดผิดแล้ว ที่ไม่ให้พวกเช็กเข้าร่วมเจรจาด้วย
พวกนั้นกำลังจะแบ่งแยกดินแดนแท้ๆ แต่กลับไม่มีใครเลยที่..
เลิกเขย่าขาซะทีเถอะค่ะ คุณเลแกต เดี๋ยวเก้าอี้สึกกันพอดี
- ครับ - นี่เคลฟเวอร์ลี่พูด
- เลแกตพูดครับผม - รู้แล้ว ท่านนายกฯ ล่ะ
ทุกคนเข้าประชุมไปได้ ประมาณ 1 ชั่วโมงแล้วครับ
ดีมาก
เซอร์ฮอเรซบอกให้ผมอยู่ที่นี่ แต่ผมว่าผมน่าจะ..
ถือสายรอไว้
ท่านครับ ผมว่าผมจะรับใช้ท่านนายกฯ ได้ดีกว่า ถ้าผมได้เข้าร่วมประชุมด้วย
ทำหน้าที่ตัวเองไป เลแกต
แต่ผมไม่ได้มาถึงที่นี่เพื่อ..
ไม่ได้ก็คือไม่ได้
อยู่ตรงนั้นแหละ อย่าไปไหน
ฮัลโหล ท่านครับ
ฮัลโหล
ถ้าทางลอนดอนโทรมาอีก
ให้ฉันบอกว่าคุณคุยธุระ อยู่กับผู้จัดการโรงแรมก็ได้นะ
ฉันว่าพวกเขาคงเชื่อ
ไปเถอะ
- ขอโทษครับ - วิ่งดูตาม้าตาเรือซะบ้างสิ
ขอดูเอกสารด้วยครับ
ขอโทษนะครับ เซอร์เนวิลล์
- ครับ - ผมชื่อฮิวจ์ เลแกตครับ
อ้อ เลแกต จำได้แล้ว มาทำอะไรที่นี่ล่ะ
ทางลอนดอนฝากให้ผมมาถามอะไรหน่อยครับ
เซอร์ฮอเรซอยู่ไหมครับ
ไม่ เขาอยู่กับท่านนายกฯ กับพวกคณะผู้นำ
ฉันรับเรื่องไว้ได้ไหม
ไม่ใช่เรื่องด่วนครับ
ฮาร์ทมันน์ สังเกตเห็นไหมว่า วันนี้เกอริงเปลี่ยนชุดกี่ครั้งแล้ว
ผมเห็นเขาเปลี่ยนมา 3 ชุดแล้ว
แต่อย่าให้.. อ้าว นั่นชมิดต์นี่ สงสัยเขาต้องการตัวคุณ
ฟือเรอร์อยากให้คณะทูตเข้าร่วมประชุม
ไปตามฟรองซัว-ปอนเซต์ กับเฮนเดอร์สันมา เร็วเข้า
เป็นยังไงบ้างครับ
- ยังไม่รู้เลย - ท่านเอกอัครราชทูต
- ดื่มชาหน่อยไหม - ขอบคุณครับ
- ขอชาสักถ้วยได้ไหมครับ - ค่ะ
ท่านทูตครับ ช่วยกรุณาไปเข้าร่วม พูดคุยกับคณะผู้นำในห้องสมุดได้ไหมครับ
ได้เวลาซะที
ฉัน.. แอบตามฉันมา อย่าให้ใครเห็นล่ะ
จะไปไหนของนายน่ะ
- คุณครับ พอจะมีเวลาไหม - ไม่มีครับ ขอโทษที
ยังไงก็ขอบคุณนะคะ
ให้ตายสิ
(ฮูเบอร์ส)
- มีคนตามมาหรือเปล่า - ไม่รู้
ฉันไม่ชินกับเรื่องแบบนี้
ยินดีต้อนรับสู่เยอรมนีใหม่ ฮิวจ์
ที่นี่ปลอดภัยเหรอ
ปลอดภัยเท่าที่อื่นนั่นแหละ
ไม่เป็นไร ฉันจะสั่งเบียร์แล้วเราก็จะดื่มกัน
แล้วเราก็นั่งฟังเพลง และพูดภาษาเยอรมันทั้งหมด
โทษทีครับ เบียร์ใช่ไหม เพลลาเกอร์ 2
นายแต่งงานแล้วเหรอ
ใช่
มีความสุขดีไหม
ก็เรื่อยๆ
แล้วนายล่ะ
ยัง
ผมเริ่มหงอกแล้วนะ
ส่วนนายก็ยังไม่ต้องโกนหนวดเหมือนเดิม
แล้วเลน่าล่ะ
ไม่ได้คุยกันแล้ว
ยินดีที่ได้เจอนายนะ ดื่ม
ฮิวจ์ เรา 2 คน นายกับฉันน่ะ
เราคือความหวังสุดท้าย ที่จะหยุดฮิตเลอร์
พวกนั้นกำลังจะทำข้อตกลงกัน ไม่พรุ่งนี้ก็มะรืน
ฉันรู้ นั่นแหละที่เป็นปัญหา
ยังไง
ข้อตกลงนั่นจะทำให้ฮิตเลอร์ยิ่งมีอำนาจมากขึ้น
เราทำเพื่อยับยั้งสงคราม
ไม่ใช่ ไม่ใช่เลย นายคิดผิดถนัด
ฉันรู้ว่ามันเป็นเรื่องเลวร้าย ที่ชาวเช็กจะต้องเสียดินแดนเหล่านั้นไป
แต่ถ้าพวกนายเคลื่อนพลพรุ่งนี้
ผู้คนบริสุทธิ์นับหมื่นจะต้องตาย
ใช่ แต่ถ้าเราไม่เคลื่อนพลพรุ่งนี้ อีกไม่นาน ผู้คนนับล้านอาจต้องตาย
หลายล้านเลย
นายไม่รู้หรอกว่าเขาเป็นคนยังไง
เพราะถ้ารู้ พวกนายคงไม่มาที่นี่กันหรอก
นายอยากให้ฉันทำอะไร
ฉันอยากพบเชมเบอร์เลน
คืนนี้
ช่วยฉันหน่อยเถอะ ฮิวจ์ นายเป็นเลขาเขา เลขาเป็นคนจัดการเรื่องตารางการประชุม
- แต่ไม่ใช่การประชุมลับกับนายนี่ - มันต้องมีสักทางสิ
ไม่ได้หรอก แล้วนายมีอะไรจะบอกเขา
นายอยากไปบอกเขาเรื่องอะไร
เรื่องที่ฮิตเลอร์เป็นคนเลวงั้นเหรอ
เชื่อฉันเถอะ เขารู้ดี
แต่ฉันพิสูจน์ได้
นายว่ามันน่าขำงั้นเหรอ
ฉันลืมไปแล้วว่านายเป็นคนยังไง
- นายไม่อยากช่วยฉัน - ก็ฉันช่วยไม่ได้
ฉันทำไม่ได้หรอก ฉันจัดการให้นายพบเขาเป็นการส่วนตัวไม่ได้
แต่ถ้านายมีข้อมูลที่เราควรรู้
ฉันอาจจะพยายามเอาไปให้ท่านนายกฯ ดูได้
ก่อนที่เขาจะลงนามอะไรใช่ไหม
ฉันจะลองดู
ได้
ขอโทษนะครับ
ถ้าอ่านชเทือร์เมอร์เสร็จแล้ว ขอผมยืมหน่อยได้ไหมครับ
- ได้สิ - ได้เหรอครับ งั้นผมขอไว้เลยนะ
- ได้เลย - จริงเหรอครับ
- จริงสิ - ขอบคุณมากนะครับ
(ศูนย์รวมชาวยิว ปราก)
อย่าแอบดูสิ รีบเอาเหน็บไว้ใต้แขนเร็วเข้า ให้ตายเถอะ
- เออใช่ โทษที - นายเป็นสายลับที่ห่วยแตกมาก ฮิวจ์
- ขอโทษ - อยู่บ้านกับเมียซะก็สิ้นเรื่อง
ที่จริงฉันออกจะโล่งใจที่ได้มา
ขอเดานะ เธอว่านายทำตัวห่างเหินละสิ
เธอบอกว่านายไม่เปิดใจให้เธอ
ใช่
งั้นนายก็ควรหาทางแก้ไข
และดื่มเบียร์ให้หมด
เราจะเจอกันอีกไหม
นายรู้ใช่ไหม
ถ้านายต้องไปจากที่นี่ นายไปอยู่ลอนดอนได้อย่างไม่ต้องกลัวลำบาก
ฉันจะไม่มีวันทิ้งเยอรมนีไป ไม่มีวัน
ความลับสุดยอด
เบอร์ลิน วันที่ 10 พฤศจิกายน ปี 1937
ฟือเรอร์เริ่มต้นด้วยการอธิบายว่า ปัญหานี้เกี่ยวข้องกับพื้นที่
คนเชื้อชาติเยอรมันมีมากกว่า 85 ล้านคน
ทำให้เราเป็นประเทศที่ชนชาติต้องอยู่กัน อย่างแออัดมากกว่าประเทศไหนๆ
หนทางเดียวที่จะแก้เรื่องนี้ได้ ก็คือการยึดครองพื้นที่อยู่อาศัย
ซึ่งจะสามารถกระทำได้โดยใช้กำลังเท่านั้น
บ่ายนี้เป็นยังไงบ้าง แฮร์ฟอน ฮาร์ทมันน์
เหนื่อยมาก เฟราวินเทอร์ แล้วคุณล่ะ
ยังไหวอยู่
- ได้เจอเพื่อนชาวอังกฤษหรือยัง - เจอแล้ว
- เป็นไงบ้าง - ต้องรอดูต่อไป
มีเรื่องอะไรหรือครับ
จะว่ามีก็คงได้
ตกลงกันได้แล้ว
ตกลงว่าจะยกซูเดเทินลันท์..
ยินดีด้วย ชมิดต์ ทำได้ดีมาก
ขอบคุณครับ
ให้กับจักรวรรดิเยอรมันทันที
เราจะได้ทุกอย่างที่ต้องการ
ผมนึกว่าจะใช้เวลาอย่างน้อยอีกวันซะอีก
ใช่ คงเป็นแบบนั้นถ้าเข้าทางเชมเบอร์เลน
เขาเอาแต่จ้องจะเถียงฟือเรอร์ ในเรื่องรายละเอียดยิบย่อย
- ถามจี้อย่างกับนักบัญชี - ลงนามแล้วหรือครับ
สนธิสัญญาน่ะเหรอ กำลังร่างอยู่ เดี๋ยวค่อยลงนามหลังกินมื้อเย็น
จัดเนกไทให้ตรงด้วย
เรา 2 คนได้รับเชิญ ไปที่ห้องอาหารกับฟือเรอร์
- พระเจ้า - "พระเจ้า" อะไร ฟอน ฮาร์ทมันน์
แฮร์ฟอน ฮาร์ทมันน์ เป็นเกียรติออกนะคะ
- ครับ - ใช่เลยครับ ฟร็อยไลน์..
- เฟราวินเทอร์ค่ะ - เฟราวินเทอร์
เอาเป็นว่าพวกอังกฤษกับฝรั่งเศส จะไม่อยู่ทานมื้อเย็นด้วย
เพราะดูเหมือนจะกินไม่ลงกัน
- เราเลยถูกขอให้เข้าแทนที่ - ดร.ชมิดต์
ดูเหมือนผมจะถูกเรียกอีกแล้ว
- หนีมาได้อย่างหวุดหวิด - ขอบคุณครับ
ฟือเรอร์เป็นมังสวิรัติ และห้ามไม่ให้เสิร์ฟเนื้อโดยเด็ดขาด
- จริงหรือครับ - ครับ
ตอนที่ผมทานมื้อกลางวันที่ทำเนียบฯ
กับพวกนายพลระดับสูง พวกเขาเสิร์ฟชนิทเซิลขึ้นฉ่าย
- มุสโสต้องชอบแน่ - ใช่ไหมล่ะ
และหลังจากนั้น ขอบอกเลย ผมตรงไปที่ร้านขายเนื้อแถวนั้น
- สั่งไส้กรอก 2 ชิ้น - วัวหรือ "วัวร์สท์"
นั่นสิ แล้วตอนที่ผมกำลังจะออกจากร้านขายเนื้อ
ทายซิว่าใครเดินดุ่ยๆ เข้ามา เฮอร์มันน์ เกอริง
พร้อมสีหน้าที่ดูหิวโหย
- หิวพอๆ กับผมเลย - ท่านครับ ผม..
ไม่ใช่ตอนนี้ เลแกต
อย่าดื่มมากนัก ฟอน ฮาร์ทมันน์
แค่ดื่มพอเป็นพิธีก็พอ
เรายังมีงานต้องทำอีกเยอะ
พรุ่งนี้โลกจะได้เห็นมิวนิกและงานแปลของเรา
แน่นอนครับ
เราจะทำพลาดไม่ได้เด็ดขาด
เขาพอจะมีทักษะอยู่บ้าง เป็นนักเจรจาที่ไม่เลวเลย
ท่านนายกฯ ครับ พรุ่งนี้เช้า
แม่เป็นพันๆ คนจะอำนวยอวยพรให้ท่าน
ที่ช่วยลูกชายของพวกนาง จากความเลวร้ายของสงคราม
โอ้ ไม่หรอก
- ท่านนายกรัฐมนตรี - ยกย่องเกินไปแล้ว
- ผมขอคุยด้วยครับ - อย่าเพิ่ง
- แต่นี่เรื่องด่วนนะครับ - เลแกต
คุณควรไปพักผ่อนสักหน่อย ก่อนที่จะลงนามนะครับ เนวิลล์
ผมก็ว่าจะหลบไปงีบสักหน่อย
- ผมส่งแซนด์วิชไปที่ห้องท่านแล้ว - ขอบคุณมาก ฮอเรซ
เลแกต ให้ท่านได้พักหายใจหน่อยเถอะ
- ครับ - ท่านเหนื่อยมาก
ท่านตื่นมามากว่า 15 ชั่วโมงแล้ว
ครับ ขอโทษครับ
มากินมื้อค่ำด้วยกันสิ
ครับ
- ผมขอตัวก่อนนะครับ - ฟอน ฮาร์ทมันน์
จะไปไหน
ขออภัยครับ ฟือเรอร์ แต่ผมต้องไปแปลข้อตกลงครับ
มานี่หน่อย
ผมไม่เคยลืมภาระหน้าที่ของตัวเอง
เพื่อเยอรมนี
ผมพร้อมที่จะตระบัดสัตย์เป็นพันครั้ง
แต่ถ้าเพื่อตัวเอง ไม่มีวัน
ผมไม่ใช่โจรขโมยนาฬิกา
ขอบคุณครับ ฟือเรอร์
แด่สุขภาพที่ดี ของสหายอิตาลีที่รักยิ่งของเรา
และแด่ฟือเรอร์
แด่ฟือเรอร์
ผู้แทนชาวอิตาลีคนหนึ่ง บอกว่าครัวที่นี่ ทำอาหารอร่อยมาก
ใช่ นั่นสินะ
มีเมนูอะไรแนะนำล่ะ
- ผมขอแนะนำฮัคเซนครับ - อะไรเหรอ
ขาหมูครับ ทอดกรอบๆ
- เซอร์ฮอเรซครับ - ว่าไง
เดี๋ยวผมค่อยตามไปได้ไหมครับ
ได้ ไม่เป็นไร
- ได้อ่านหรือยัง - มันเป็นเอกสารลับนี่
- ถ้ามีคนรู้.. - คุยกับเชมเบอร์เลนหรือยัง
- เบาเสียงหน่อยสิ
ยัง
นายรู้ใช่ไหมว่าพวกนั้นกำลังจะลงนาม
นี่ไม่ใช่เรื่องที่จะพูดกับเขาได้ง่ายๆ
- งั้นฉันพูดเอง - โธ่ ให้ตายสิ อย่าโง่ไปหน่อยเลย
นี่คือโอกาสสุดท้ายแล้ว นายเข้าใจไหม
ฉันจะไม่ยอมคิดว่าตัวเองไม่ได้ทำอะไรเลย
ฉันก็เหมือนกัน ฉันจะคุยกับเขาทันทีที่มีโอกาส
- ตอนนี้เลย ไปด้วยกันเถอะ - ไม่
- ทำไมล่ะ มันกำลังจะแย่แล้วนะ - นายรู้บ้างไหมว่า..
ทุกอย่างกำลังจะแย่แล้วนะ
พอล
- ฉันขอโทษ - เกิดอะไรขึ้นกับนาย
เราต้องลองดู ฮิวจ์
ขอร้องละ เราต้องลองดู
หน้าที่การงานฉันจบเห่แน่
เอกสารอยู่ไหน
ในห้องฉัน
ไปกันเถอะ
แถวนี้มีโรงแรมอีกไหม
เดี๋ยวผมโทรเองครับ ผมโทรเอง
ขอบคุณมาก ช่วยหน่อยนะคะ
ระหว่างนี้ ขอผ้าเช็ดตัวหน่อยได้ไหมคะ พวกเราจะได้อาบน้ำกัน
ถ้าได้จะดีมากเลย
ฟังนะ
เขาแก่มาก แล้วก็เหนื่อยมาก
ฉันจะเอาเอกสารให้เขาอ่าน และถ้าเขายอมพบนาย
ห้ามพูดจาสอนสั่งเขาเด็ดขาดเลยนะ
- พูดแต่ข้อเท็จจริง - รู้แล้ว
รอตรงนี้นะ
ขออภัยครับ ท่านนายกฯ
ไม่เป็นไร เข้ามาสิ เลแกต ผมแค่วัดความดันเฉยๆ
โชคดีที่ผมจะอยู่ต่อไปได้อีกวัน
- ราตรีสวัสดิ์ครับ - ราตรีสวัสดิ์ โจเซฟ ขอบคุณนะ
มีเรื่องด่วนอะไรงั้นหรือ
เราได้เอกสารสำคัญมาครับ
แล้ว "เรา" ที่ว่าคือใคร
ผมได้เอกสารชิ้นหนึ่งมาครับ
เอกสารอะไร
บันทึกการประชุมของฮิตเลอร์กับเหล่าผบ.อาวุโส เมื่อเดือนพฤศจิกายนปีที่แล้ว
การประชุมที่เขาพูดอย่างชัดเจน ถึงความมุ่งมั่นที่จะทำสงครามยึดครอง
เนื้อความเป็นภาษาเยอรมัน แต่ผมมั่นใจว่ามันเชื่อถือได้
และเป็นความจริง
แล้วเอกสารนี้มาถึงมือเราได้ยังไง
เพื่อนคนหนึ่งเอามาให้ผม ด้วยความมั่นใจ
- เพื่อนเหรอ - นักการทูตชาวเยอรมัน
ทำไมเขาถึงอยากให้มันมาถึงมือเรา
ผมว่าให้เขาอธิบายเรื่องนั้นด้วยตัวเองดีกว่า เขารออยู่ข้างนอกแล้วครับ
- เซอร์ฮอเรซรู้เรื่องนี้ไหม - ไม่ครับ
ไม่มีใครรู้
คุณทำเรื่องนอกเหนืออำนาจตัวเองนะ พ่อหนุ่ม
ผมพูดคุยกับนักการทูตเยอรมันไม่ได้หรอก
ผมเข้าใจครับ แต่เขาเสี่ยงชีวิตเพื่อมาพบท่าน
ไม่จริงน่า..
แบบนี้มัน.. ไม่เข้าท่าเอาซะเลย
ผมทราบครับ
เอาละ
3 นาที ผมให้แค่นั้น
มีเวลา 3 นาที
นี่พอล ฟอน ฮาร์ทมันน์ จากกระทรวงต่างประเทศเยอรมนี
- สวัสดี - ขอบคุณที่ยอมพบผมนะครับ
ผมไม่คิดว่าทำแบบนี้จะดีนัก สำหรับเราทั้งคู่
นั่งสิ ปิดประตูด้วย เลแกต
มาคุยด้วยกันสิ เลแกต มาเร็ว
มีอะไรก็ว่ามาเลย
เอกสารนี้เป็นหลักฐานว่าฮิตเลอร์โกหก
เมื่อเขาบอกว่า เขาไม่มีข้อเรียกร้องเรื่องอาณาเขตเพิ่มเติม
ตรงกันข้าม
เขาอยากขยายประเทศ และเขาก็จะขยายอาณาเขตต่อไปเรื่อยๆ
ดังนั้น ผมจึงอยากขอร้อง ให้ท่านงดเว้นการลงนามคืนนี้
ว่ายังไงนะ
ท่านนายกรัฐมนตรี
อดอล์ฟ ฮิตเลอร์เป็นปีศาจ
เขาเป็นคนบ้า
คุณให้สิ่งที่เขาต้องการไม่ได้นะครับ เขาจะยึดครองดินแดนเพิ่มขึ้นเรื่อยๆ
ผู้คนอีกมากมายจะยิ่งเดือดร้อน
นั่นแหละครับคือหลักฐาน
ผมชื่นชมความกล้าหาญของคุณนะ พ่อหนุ่ม
แต่ผมขอสอนคุณเรื่อง ความเป็นจริงทางการเมืองหน่อย
ประชาชนของบริเตนใหญ่จะไม่มีวันลุกขึ้นสู้
เพราะเรื่องพิพาททางชายแดนที่นี่หรอกนะ
เรื่องนี้มันใหญ่กว่านั้นนะครับ..
ส่วนเรื่องที่ฮิตเลอร์อาจจะทำ
หรือไม่ทำในอนาคต เราต้องรอดูกันต่อไป
การรอดูไม่ใช่..
เป้าหมายหนึ่งเดียวของผมก็คือ การป้องกันไม่ให้เกิดสงคราม ณ ตอนนี้
เพื่อที่ผมจะได้สร้างสันติสุขที่ยั่งยืน
ไม่มีหรอกครับ สันติสุขที่ยั่งยืน
แต่ผมก็ต้องลองดู
ฟังนะ สิ่งที่เลวร้ายที่สุดที่ผมทำได้ คือเดินออกไปจากการประชุมครั้งนี้
หากท่านทำแบบนั้นได้ จะมีกลุ่มคนตำแหน่งสูงในกองทัพรออยู่
ฝ่ายต่อต้าน รอที่จะล้มเขาอยู่
- แล้วทำไมป่านนี้ยังไม่ลงมือล่ะ - พวกเขาจะลงมือถ้า..
จะให้ผมหวังพึ่งฝ่ายต่อต้านอะไรนั่น
ที่คุณเชื่อว่ามีอยู่จริงในกองทัพเยอรมันได้ยังไง
เอาละ ผมว่า..
คุณควรจะ..
เอามันกลับไปคืนที่ของมันซะจะดีกว่า
ไม่ครับ
เก็บไว้แล้วอ่านมัน
เพราะนี่แหละ คือความเป็นจริงทางการเมือง
ตอนนี้คุณกำลังพูดจาลามปามนะ
ส่วนท่านก็กำลังจับมือกับผู้ชาย ที่เกลียดทุกสิ่งที่ท่านยึดมั่น
เขาโกหกท่าน และเขาจะทำมากขึ้นเรื่อยๆ
เขาจะไม่หยุดนะครับท่าน เขาจะไม่มีวัน..
ขอบคุณที่สละเวลาครับ
ได้โปรดอย่าลงนามเลยนะครับ
เอาไปทิ้งที
ต้องขอบอกเลยนะ เลแกต
ผมผิดหวังในตัวคุณจริงๆ
- ท่านประธานสภารัฐมนตรี - ครับ
ขอบคุณสำหรับความร่วมมือนะครับ
ผมคิดว่าเราได้บรรลุข้อตกลงที่ดีมาก
ดีใจที่ได้เจอคุณอีก
อ้าว มงซิเออร์ดาลาดีเย ทานมื้อเย็นหรือยังครับ
มากันแล้ว
พวกเช็กมาไม่ได้ เพราะสถานการณ์ไม่เอื้ออำนวย
อ้อ มงซิเออร์ดาลาดีเยอยู่นั่นไง
มงซิเออร์ดาลาดีเย มื้อเย็นเป็นอย่างไรบ้างครับ
ขอโทษครับ ดันพูดพร้อมกันซะนี่
ที่นี่น่าตื่นเต้นมากเลยนะครับ
หาใครอยู่หรือครับ
ครับ ขอบคุณที่ถาม ผมอยากทราบเรื่องงานแถลงข่าวกับสื่อ
ใครรับผิดชอบเรื่องนี้หรือครับ
เที่ยวมิวนิกให้สนุกนะครับ คุณเลแกต
ให้ตายสิ
นายไปคุยกับเขาทำไม
ให้ช่างภาพอังกฤษเข้าไปถ่ายตอนลงนามได้ไหม
ไม่มีทาง
มีแค่ช่างภาพส่วนตัวของฟือเรอร์ ที่ได้รับอนุญาตให้ถ่ายรูปได้
ฉันขอโทษนะ ถ้าคืนนี้ฉันทำให้นายต้องอับอาย
ฉันต่างหากที่ต้องขอโทษ
แล้วนายทำยังไงกับเอกสารล่ะ
ฉันจะเอาไปลอนดอน แล้วไปหาคนที่จะจัดการเรื่องนี้ได้
มันจะต้องไม่สูญเปล่า
- สุภาพบุรุษทั้งหลาย - หยุดพูดกันก่อนเถอะ
ฟือเรอร์มีความยินดีที่จะเชิญทุกท่าน กลับไปที่ห้องสมุดเพื่อทำพิธีลงนาม
- ท่านนายกรัฐมนตรี - ครับ
ดูเช มงซิเออร์ประธานสภารัฐมนตรี พณท่านทั้งหลาย สุภาพบุรุษ
เชิญทางนี้ครับ
(เงื่อนไขในการถูกจำคุก หากกระทำความผิดทางการเมือง)
(มิวนิก วันที่ 29 กันยายน ปี 1938 อดอล์ฟ ฮิตเลอร์)
(เนวิลล์ เชมเบอร์เลน)
ใครครับ
เปิดประตู
ฉันอยากให้นายมาดูอะไรหน่อย
ตอนนี้เหรอ
นี่เป็นโอกาสเดียวที่เรามี
ขอเวลา 2 นาที
คุยกับเธอได้นะ
เธอตอบไม่ได้ แต่เธออาจจะได้ยิน
เลน่า
ฉันเอง ฮิวจ์
เกิดอะไรขึ้น
เราแยกทางกัน
หลังจากที่นายมามิวนิกครั้งนั้น
ทำไมเธอถึงมาอยู่ที่นี่ได้
เธอถูกจับในการประท้วงในปี 1935
และถูกส่งไปมอริงเงิน.. ค่ายกักกันของผู้หญิง
พอพวกนั้นรู้ว่าเธอเป็นยิว..
ก็ลงโทษเธออย่างหนัก
พวกมันบอกว่าเธอตกจากหน้าต่าง
ก็คงตกจริงๆ นั่นแหละ
แต่ไม่ใช่ก่อนที่พวกมันจะสลัก ดาวเดวิดไว้บนหลังเธอ
ฉันรู้อยู่แล้วว่าเขาเหยียดชาติพันธุ์
เรื่องที่เขาเกลียดชาวยิวน่ะ ฉันนึกว่าจะมองข้ามเรื่องนี้ไปได้
ได้ยังไง
แต่เรื่องนี้มันมองข้ามไม่ได้
ถ้าพวกมันทำแบบนี้ได้ ก็แปลว่ามันทำได้ทุกอย่าง
ลีน่าก็รู้
ใช่
ขอสักมวนได้ไหม
แบ่งกันไหมล่ะ
นายจะทำยังไง
ทำต่อไป
อีกไม่กี่ชั่วโมง ฉันต้องเอาสรุปข่าวไปให้ฮิตเลอร์
มีคนบอกว่าเขาเริ่มจะถูกชะตาฉัน
นี่อาจเป็นโอกาสที่จะทำอะไรสักอย่างก็ได้นะ
นี่นายคิดจะ..
- ยังไง - มันจะแก้ปัญหาทั้งหมดได้
แค่คิดจะทำ พวกนั้นก็ฆ่านายแล้ว
ฉันมีปืน
ฉันอาจจะหาเวลาอยู่กับเขา 2 คนได้
หยุดเลยนะ
อย่าทำอะไรโง่ๆ
ฉันจะเอาเอกสารไปลอนดอน มันจะช่วยอะไรได้บ้าง
ก็คงได้แค่หารือ
- ใช่ ไปหารือไง - แต่ฉันต้องสู้
นายไม่จำเป็นต้องสู้
เราเลือกช่วงเวลาที่เรามีชีวิตอยู่ไม่ได้
อย่างเดียวที่เราเลือกได้คือวิธีการตอบโต้
- นายไม่ต้องสู้หรอก เราไม่จำเป็นต้องสู้ - ฉันต้อง..
- เราแค่ต้องหารือ.. - ฉัน.. ฉันต้องสู้
- ไม่หรอก อย่าเลย - ไม่ นี่เป็นความรับผิดชอบของฉัน
- เข้าใจไหม - ของนายเหรอ..
ไม่งั้นก็ให้ฉันยิงหัวตัวเองให้รู้แล้วรู้รอดซะ
มันยังมีหนทางอื่นอยู่นะ อย่างการพูดคุยหารือ..
- ไม่มีวิธีอื่น ไม่มีหรอก - ยังมีความหวังอยู่เสมอ
การมีความหวังก็คือการรอให้คนอื่นลงมือทำ
สู้ไม่มีความหวังซะยังดีกว่า
ฉันจะคิดถึงนายนะ
ลาก่อน
(โรงแรมเรจินาพาเลซ)
- สวัสดีค่ะ - สวัสดีครับ
ไปเดินเล่นเช้าจังเลยนะคะ
ครับ
ผมนอนไม่หลับ ก็เลยมาเดินให้สมองปลอดโปร่ง
ไม่เป็นไรใช่ไหมคะ
- ทำไมคุณถึงออกมายืนอยู่นี่ล่ะ - ฉันมาตามหาคุณ
ท่านนายกฯ ตื่นแล้ว ท่านอยากพบคุณ
- ผมได้ยินว่าท่านอยากพบผม - อ้อ เลแกต อรุณสวัสดิ์
คุณคงไม่ได้พกเดอะไทมส์
ฉบับที่มีสุนทรพจน์ของฮิตเลอร์มาด้วยใช่ไหม
เอามาครับ ผมใส่กล่องของท่านไว้แล้วครับ
โอ้ ดีเลย ช่วยหาให้ผมหน่อยได้ไหม
เมื่อคืนผมได้คุยกับเขา
ถามว่าจะขอพบเขาอีกครั้งตอนเช้า ก่อนเราบินกลับวันนี้ได้ไหม
ใครหรือครับ
แฮร์ฮิตเลอร์
เขายอมพบไหมครับ
ก็ปฏิเสธไม่ได้นี่นะ
ต้องขอบอกว่าพ่อหนุ่มที่คุณ พามาพบผมเมื่อคืนหยาบคายใช้ได้เลย
- เรื่องนั้นผมต้องขอโทษจริงๆ ครับ - ขอบใจนะ
- คุณได้บอกเรื่องนั้นกับใครไหม - ไม่ครับ
ดี ผมก็ไม่ได้บอก
ข้อโต้แย้งของเขามันไร้เดียงสา
แต่ก็ใช่ว่าจะไม่มีผลเลย
นี่ไง เจอแล้ว
ฟังนะ ผมอยากให้คุณเอานี่ไปให้วิลสัน
บอกให้เขาช่วยเปลี่ยนให้เป็น คำชี้แจงเจตนารมณ์สั้นๆ
จากตรงนี้ถึงตรงนั้น
ผมไม่เข้าใจครับ
เมื่อคืนวันจันทร์ ฮิตเลอร์ประกาศ ความต้องการของเขาต่อสาธารณะ
ที่จะดำรงสันติภาพอย่างถาวร ระหว่างเยอรมนีและบริเตนใหญ่
- ครับ - ผมอยากให้ร่างสัญญาของเขาขึ้นมาใหม่
- ในรูปแบบของแถลงการณ์ร่วม - แถลงการณ์ร่วมหรือครับ
ที่เขาและผมจะลงนามร่วมกันในเช้าวันนี้ได้
รีบเอาไปซะสิ ไปทำให้เสร็จ
แล้วก็ไปหากาแฟดื่มด้วย ดูท่าทางสะลึมสะลือจะแย่
"เราถือว่าข้อตกลงที่ลงนามเมื่อคืนนี้
เป็นเสมือนสัญลักษณ์ที่แสดงถึง ความปรารถนาของเราทั้งคู่
ที่จะไม่ทำสงครามระหว่างกันอีก"
ผมหวังว่านายกฯ จะรู้ว่า นี่ไม่มีผลบังคับทางกฎหมายใดๆ ทั้งสิ้นนะ
- รู้อยู่แล้ว ท่านไม่ได้โง่นะ - แล้วท่านคิดจะทำอะไรแน่
ผมก็ไม่รู้ เพิ่งรู้เรื่องเมื่อครึ่งชั่วโมงก่อน
- ได้หรือยัง - ครับ
- ดี - อาจจะยาวไปหน่อยนะครับ
- ถ้าเขาไม่ยอมเซ็นล่ะครับ - ทำไมจะไม่เซ็นล่ะ
ทั้งหมดนี่คือคำที่เขาเคยพูดไว้แล้ว
แต่ไม่ได้แปลว่าเขาจะยึดมั่นในคำพูด
มันเป็นสัญลักษณ์ ฮอเรซ
ข้อตกลงเมื่อคืนนี้ ทำได้เพียงแค่ยุติข้อพิพาทเล็กน้อย
แต่จะต้องมีอีกแน่
และผมอยากให้เขาแถลงต่อสาธารณะว่า เขาจะยึดมั่นในสันติสุข
อ้อ เลแกต ช่วยไปดูให้แน่ใจทีว่า รถพร้อมออกตอน 11 โมง
ไปที่ฟือเรอร์เบาหรือครับ
ไม่ใช่ นี่ คุณใส่ชื่อผมก่อนชื่อเขา แต่มันควรจะสลับกัน
นอกนั้นดีหมดแล้ว
ผมอยากพบเขาเป็นการส่วนตัว
คุยกันแบบผู้ชาย ไม่ต้องมีเจ้าหน้าที่เข้าร่วม
- เขาเลยชวนผมไปที่อะพาร์ตเมนต์ - อะไรนะครับ
- ไม่มีเจ้าหน้าที่ - แม้แต่คุณ ฮอเรซ
เห็นแก่พระเจ้าเถอะ ท่านไปพบฮิตเลอร์คนเดียวไม่ได้นะครับ
ได้ และผมจะไป
สุภาพบุรุษ เราต้องตอบโต้สถานการณ์นี้ให้ดี
อะไรกัน นี่คุณ!
คุณมาทำอะไรที่นี่
คุณมาทำบ้าอะไรที่มิวนิก
คุณมาทำอะไรที่มิวนิก มีเรื่องอะไรกัน
มีเรื่องอะไร พูดมาสิวะ
ผมไม่รู้..
เอ้า พูดมาสิ ว่าไงล่ะ พูดมาเลย
ฉันขอแนะนำว่ามาทางไหนก็กลับไปทางนั้นซะ
เลแกต
พอล
นี่เป็นประเด็นที่เฉพาะเจาะจง
น่าอายนิดหน่อยนะ แล้วทำไม..
เนื่องจากเรื่อง.. มันเป็นแบบนั้น ผมอธิบายไม่ได้แล้ว
- ท่านนายกฯ ครับ - ว่าไง
- ผมว่าผมควรไปพบเขากับท่าน - ไม่
ผมว่าผมพูดชัดเจนแล้วนะ ไม่มีเจ้าหน้าที่
ไม่ใช่ในฐานะเจ้าหน้าที่ครับ ในฐานะนักแปล
ผมอยากให้เขารู้สึกว่า นี่เป็นการคุยกันแบบส่วนตัว
ท่านควรมีคนที่จะช่วยให้ท่าน สื่อคำพูดได้อย่างครบถ้วนกระบวนความ
จำที่แบร์ชเทิสกาเดินได้ไหมครับ ที่ท่านไม่ยอมให้สำเนากับเรา..
ท่านวางใจให้ชมิดต์ช่วยไม่ได้หรอกครับ
ผมคิดว่าเอานักแปลไปด้วยจะเป็นประโยชน์
ผมเป็นคนเดียวในคณะที่พูดภาษาเยอรมัน
ก็ได้ๆ
มาด้วยก็ได้ แต่อยู่เงียบๆ
พยายามอยู่นอกสายตาเขา ผมด้วย
คุณเชมเบอร์เลนครับ
คุณเชมเบอร์เลน
อรุณสวัสดิ์ครับ ท่านนายกฯ
- เชิญทางนี้ครับ - อรุณสวัสดิ์
เสื้อนอกครับ
- อรุณสวัสดิ์ครับ ท่านนายกฯ - อรุณสวัสดิ์
- หลับสบายไหมครับ - สบายมากเลย ขอบคุณ
ดีใจที่ได้ยินเช่นนั้นครับ
พวกเรา ฟือเรอร์แห่งเยอรมนี และนายกรัฐมนตรีแห่งสหราชอาณาจักร
บรรลุข้อตกลงร่วมกันในเรื่องของ อนาคตความสัมพันธ์ระหว่างอังกฤษและเยอรมนี
เราถือว่าข้อตกลงที่ลงนามเมื่อคืนนี้
เป็นเสมือนสัญลักษณ์ที่แสดงถึง ความปรารถนาของเราทั้งคู่
ที่จะไม่ทำสงครามระหว่างกันอีก
เรามีความตั้งใจที่จะขจัด ความแตกต่างทางความคิด
และมีส่วนร่วมในการก่อให้เกิดสันติภาพในยุโรป
ท่านนายกรัฐมนตรี ผมอยากขอบคุณคุณอย่างยิ่ง
ผมจะไปส่งคุณที่โรงแรม
ขอบคุณครับ แฮร์ฮิตเลอร์
และผมขอกล่าวอะไรเพิ่มเติมหน่อย
ในใจผมไม่เคยคิดกังขาเลยว่า
คุณจะยอมทำมากแค่ไหนเพื่อปกป้องเยอรมนี
สรุปข่าวต่างประเทศครับ
ขอบคุณ มาสิ เลแกต
(พวกนั้นได้เอกสารไปแล้ว ฉันขอโทษ)
ไรชส์ฟือเรอร์กำลังมา
ผมขอตัวก่อนนะครับ ฟือเรอร์
"เสียงผู้คนปรบมือให้ฮิตเลอร์ เป็นไปอย่างสุภาพราวกับเครื่องจักร
แต่สำหรับเชมเบอร์เลน กลับกู่ร้องด้วยความลิงโลด"
ในฐานะคนเยอรมันที่มีการศึกษา คุณคิดว่าไง พวกเขาพูดถูกไหม
ผมไม่อยากให้คนมาเดินตามเหมือนเครื่องจักร
ผมนำความภาคภูมิใจกลับคืนสู่เยอรมนี
ขอแค่คำขอบคุณมันมากไปหรือไง
"เครื่องจักร"
แต่กลับมาสำนึกบุญคุณไอ้เวรเชมเบอร์เลนนั่น
ผมเป็นคนเดียวหรือไงที่รู้ว่า เรามีภารกิจสำคัญรออยู่เบื้องหน้า
และนี่คือช่วงเวลาที่เยอรมนี จะทำตามสิ่งที่ฟ้ากำหนดซะที
ว่าไงล่ะ ตอบมาสิ
ทำไมพวกนั้นถึงไม่รู้จักสำนึกบุญคุณ
ประชาชนไม่ต้องการสงครามครับ พวกเขากลัว
ประชาชนไม่รู้หรอกว่าตัวเองต้องการอะไร
ก็เหมือนเด็กนั่นแหละ
แต่คุณพูดถูก พวกเขากลัว
รอบตัวผมมีแต่พวกขี้ขลาด
ครับ ฟือเรอร์
ผมเคยบอกแล้วใช่ไหมว่าผมอ่านคนออก
ปากคุณพูดว่าครับ
แต่ตาของคุณ..
กลับพูดว่าไม่
ในห้องนี้มีแค่คุณกับผมเท่านั้น
เพราะงั้น
คุณคิดอะไรอยู่แน่ ฟอน ฮาร์ทมันน์
คุณอยาก..
บอกอะไรผมงั้นเหรอ
ไม่มีอะไรครับ
ไฮล์ ฟือเรอร์
ได้ยินว่าท่านลงนามในข้อตกลงอีกฉบับ กับเชมเบอร์เลนหรือครับ
อย่าจริงจังขนาดนั้นเลย แค่กระดาษแผ่นเดียวไม่มีความหมายอะไรหรอก
ปัญหาอยู่ที่คนเยอรมันต่างหาก
มีอะไรอีกไหม
ขอบใจนะ
สำหรับ
ข่าวพวกนั้น
ขอบคุณค่ะ
หวังว่าคงไม่ว่าอะไรนะ พวกเขาบอกให้ฉันติดรถไปสนามบินด้วย
จริงๆ แล้วฉันดีใจที่ได้อยู่กับคุณตามลำพัง
ฉันไม่ได้พูดความจริงทั้งหมดกับคุณ
เหรอครับ
ค่ะ ที่จริงแล้วฉันเป็นเหมือน นางฟ้าผู้ปกปักรักษาคุณ
คุณพูดเรื่องอะไร
ที่ลอนดอน คุณถามว่าฉันนามสกุลอะไร
มิงกิสค่ะ
คุณคงรู้จักลุงฉัน เขาเป็นผู้พันอยู่กระทรวงการต่างประเทศ
เขาขอให้ฉันคอยจับตาดูคุณที่นี่
ดีนะที่ฉันทำตาม
ฉันเอามาจากห้องคุณเมื่อคืนนี้ ตอนที่คุณออกไปกับเพื่อน
ฉันว่ามีคนพยายามหามันเมื่อเช้านี้
นายคงรอฉันอยู่สินะ
เปล่าหรอก
เปล่าเหรอ
ไม่ใช่วันนี้ พอลลี่
ไม่ใช่วันนี้ แต่อีกไม่นานหรอก
ถ้างั้น..
- โชคดี.. - ออกไปได้แล้ว
ขอบคุณนะครับ
ขอบคุณจริงๆ
ขอบคุณ ขอบคุณจริงๆ
พอแล้วค่ะ
สูบไหม
ครับ
ท่านครับ
ท่านครับ เราจะลงจอดในอีกครึ่งชั่วโมง
พระเจ้า ผมเผลอหลับไป
ดูเหมือนคนจะมากันเยอะเลยครับ
ฝ่าบาททรงมีรับสั่งให้ท่าน ตรงไปยังพระราชวังบักกิงแฮม
เพื่อที่ทั้ง 2 พระองค์จะได้ แสดงความขอบคุณเป็นการส่วนพระองค์
โอ้ พระเจ้า
ถ้างั้นผมคงต้องพูดออกโทรทัศน์
โลกยังไม่รู้เรื่องแถลงการณ์ร่วมของเรา
ท่านนายกฯ ครับ ผมขอร้องให้ท่าน
จัดการเรื่องสัญญาฉบับนั้นของฮิตเลอร์ ด้วยความระมัดระวังที่สุด
ข้อตกลงเรื่องซูเดเทินลันท์ ก็เรื่องหนึ่ง แต่สัญญาอีกฉบับนั่น..
รู้แล้วน่า
ฮอเรซ ฟังนะ
ถ้ามีสิ่งหนึ่ง ที่ผมได้เรียนรู้ จากการที่ได้มีปฏิสัมพันธ์กับคุณฮิตเลอร์
ก็คือเราเล่นโป๊กเกอร์ กับนักเลงไม่ได้
ถ้าไม่ซ่อนไพ่ไม้ตายไว้ในแขนเสื้อ
แล้วถ้าเขาตระบัดสัตย์ล่ะครับ ท่านก็จะดูเหมือนคนโง่ทันที
ใช่ ถ้าเขาตระบัดสัตย์ โลกก็จะได้เห็นว่าเขาเป็นคนยังไง
และจะยิ่งทำให้พันธมิตรร่วมมือกัน อาจทำให้พวกอเมริกาเข้าร่วมด้วยก็ได้
และถึงผมจะดูงี่เง่าในสายตาใคร ก็ยังนับว่าคุ้มค่าอยู่ดี
ฮอเรซ ผมก็เล่นได้แค่ไพ่ที่อยู่ในมือเท่านั้นแหละ
ว่ายังไงล่ะ เลแกต คิดว่ามันจะพลิกเกมได้ไหม
ผมคิดว่ามีโอกาสครับ ท่านนายกฯ
ผมก็คิดแบบนั้น
ดูสิ เลแกต
เหมือนเราชนะสงคราม มากกว่าแค่เลี่ยงสงครามอีกนะเนี่ย
มีคนหลายพันคนมารวมตัวกันที่เดอะมอลล์แล้ว
ยินดีต้อนรับกลับมาครับท่าน ยินดีด้วยครับ
ฝ่าบาททรงอยากพาท่านออกไปที่ระเบียงด้วย
การแก้ไขปัญหาเรื่องเชโกสโลวาเกีย
ซึ่งสำเร็จลุล่วงด้วยดีนั้น
ผมมองว่า
นี่เป็นเพียงแค่หนทางที่จะนำไปสู่ การแก้ไขปัญหาในระดับที่ใหญ่ยิ่งขึ้น
อันจะนำมาซึ่งสันติสุข
สู่ทุกประเทศทั่วทั้งยุโรป
เมื่อเช้านี้..
เมื่อเช้านี้ ผมได้พบปะพูดคุย
กับแฮร์ฮิตเลอร์ ผู้นำเยอรมนีอีกครั้ง
นี่คือเอกสาร
ซึ่งเขาและผมได้ลงนามร่วมกัน
สวัสดีค่ะ
- สวัสดี - สวัสดี
อาเธอร์ล่ะ
อยู่ในสวนค่ะ ลูกคงดีใจที่ได้เห็นคุณ
ผมขอโทษที่ต้องไปทั้งแบบนั้น
และ..
ผมอยากบอกว่า..
คุณพูดถูก
ผมรู้สึกผิดหวังจริงๆ
และมันก็เป็นความผิดของผมไม่ใช่คุณ
แต่มีบางอย่างที่ผมอยากเปลี่ยนแปลง
ผมคิดว่าผมอาจจะลาออกจากงาน
แล้วคุณจะทำอะไร
เมื่อสงครามมาเยือน ผมอยากทำตัวให้..
มีประโยชน์
เหรอ
อย่าหัวเราะนะ แต่ผมอาจเข้าร่วมกองทัพอากาศ
แล้วสนธิสัญญาล่ะ ไหนนายกฯ บอกว่า..
แค่ประวิงเวลาเฉยๆ ท่านนายกฯ ทำให้เราได้มีโอกาสชนะเวลามันเกิดขึ้น
พอมาคิดดูแล้วก็เป็นการตัดสินใจที่ดีนะ
แต่มันเกิดขึ้นแน่
ไม่ช้าก็เร็ว
อีกไม่นาน ยังไงเราก็ต้องสู้ และเราต้องชนะเท่านั้น
ต้องมีอย่างอื่นที่คุณทำได้สิ
- เจรจาหารือ ต่อรอง.. - ไม่มีทางอื่นแล้ว
อย่าพูดแบบนั้นสิ
ความหวังยังมีอยู่เสมอ
ใช่
สำหรับคนเรา ไม่มีหวังซะยังจะดีกว่า
พ่อครับ
ไหน มานี่ซิ ขอพ่ออุ้มหน่อย
คิดถึงจังเลย
ผมมีโอกาสยิงฮิตเลอร์
ผมอยู่ใกล้เขามากจนได้กลิ่นลมหายใจของเขา
ผมรู้สึกถึงปืนที่อยู่ในมือ
แต่มือผมมันไม่ขยับเลย
รู้ไหมว่าทำไม
อะไรที่ทำให้ผมมีสิทธิ์
แล้วอยากทำต่อไหม
เรายังมีทางเลือกอื่นอีกเหรอ
พวกเขาจะแขวนคอคุณเข้าสักวัน
ผมรู้
งั้นฉันเอาเอง
เธอพูดภาษารัสเซียได้ด้วยใช่ไหม
(สันติภาพระหว่างบริเตนและเยอรมนี มีอายุขัยเพียง 1 ปีเท่านั้น)
(หลังถูกวิพากษ์วิจารณ์อย่างหนักหน่วง)
(เนวิลล์ เชมเบอร์เลน ลาออกจากตำแหน่งนายกรัฐมนตรี)
(และเสียชีวิตไม่กี่เดือนหลังจากนั้น)
(เนื่องจากข้อตกลงมิวนิกช่วยประวิงเวลาไว้)
(บริเตนและประเทศพันธมิตร จึงมีเวลาเตรียมพร้อมทำสงคราม)
(ทำให้เยอรมนีเป็นฝ่ายแพ้พ่ายในที่สุด)
(สร้างจากนวนิยายเรื่อง "มิวนิก" โดยโรเบิร์ต แฮร์ริส)
คำบรรยายโดย เพียงพัชร์ น้ำทิพย์
[THAI]